hotchpotch/miracl-hf-unified huggingface dataset:
สนามกีฬามัคแมน
สนามกีฬามัคแมน ( , ) ตั้งอยู่ที่เมืองแคลกะรี แคนาดา เป็นสนามกีฬาขนาดใหญ่อันดับที่ 4 ของแคนาดา
ในปี ค.ศ. 1988 สนามกีฬาแห่งนี้เป็นสนามกีฬาหลักของโอลิมปิกฤดูหนาว 1988
สนามกีฬาไรซ์-เอ็กเคิลส์
สนามกีฬาไรซ์-เอ็กเคิลส์ () ตั้งอยู่ภายในอาณาเขตของ มหาวิทยาลัยยูทาห์ เมืองซอลต์เลกซิตี รัฐยูทาห์ สหรัฐอเมริกา
ในปี ค.ศ. 2002 สนามกีฬาแห่งนี้เป็นสนามกีฬาหลักของโอลิมปิกฤดูหนาว 2002
ตาโปน
ตาโปน () คือ ตาโป่งออกนอกเบ้าตาทางด้านหน้า อาจเป็นสองข้าง (มักพบในโรคเกรฟส์) หรือข้างเดียวก็ได้ (พบในเนื้องอกเบ้าตา) การพลัดที่จากเบ้าตาอย่างสมบูรณ์หรือบางส่วนอาจเกิดขึ้นได้จากการบาดเจ็บหรือการบวมของเนื้อเยื่อโดยรอบอันเนื่องจากการบาดเจ็บ
ในกรณีโรคเกรฟส์ การพลัดที่ของตาเกิดขึ้นจากการสะสมเนื้อเยื่อเกี่ยวพันผิดปกติในเบ้าตาและกล้ามเนื้อนอกตา ซึ่งเห็นได้ด้วย CT หรือ MRI
หากไม่ได้รับการรักษา ตาโปนสามารถทำให้หนังตาไม่สามารถปิดระหว่างนอนหลับทำให้กระจกตาแห้งและเสียหาย อาการแทรกซ้อนที่เกิดขึ้นได้อีกอย่างหนึ่งอาจเป็นในรูปตาแดงหรือระคายเคือง เรียก "เยื่อบุตาและกระจกตาอักเสบลิมบิกบน" (superior limbic keratoconjunctivitis) ซึ่งพื้นที่เหนือกระจกตาอักเสบเนื่องจากการเสียดสีเพิ่มขึ้นเมื่อกระพริบตา กระบวนการซึ่งก่อการพลัดที่ของตายังอาจกดเส้นประสาทตาหรือหลอดเลือดแดงตา ทำให้ตาบอดได้
เยฟกีนี คีซีน
เยฟกีนี อีโกเรวิช คีซีน (, ) เป็นนักเปียโนคลาสสิคของรัสเซีย คีซินเป็นอัจฉริยะด้านเปียโนและมีชื่อเสียงในระดับโลกตั้งแต่ยังเด็ก เขาได้รับสัญชาติอังกฤษในปี 2002 และอิสราเอล ในปี 2013
คีซีนเกิดในกรุงมอสโก ในครอบครัวที่มีเชื้อสายยิว เขาได้รับการยอมรับว่าเป็นอัจฉริยะด้านเปียโนตั้งแต่ 6 ขวบ โดยเขาศึกษาเปียโนที่วิทยาลัยดนตรีรัฐจีเนซีน ในฐานะนักเรียนผู้มีพรวสรรค์พิเศษ ต่อมา เมื่อเขาอายุได้ 10 ปี เขาก็ได้บรรเลงร่วมกับวงออร์เคสตราเป็นครั้งแรก โดยเขาได้บรรเลง Piano Concerto No. 20 in D minor ของ โมซาร์ท
พรสวรรค์ของเขาเริ่มเป็นที่รู้จักในระดับโลกในปี 1984 เมื่อเขาอายุได้ 12 ขวบ เมื่อเขาได้ร่วมบรรเลงคอนแชร์โตของโชแปงกับวง มอสโกพิลฮาร์โมนิก ออร์เคสตรา ที่หอประชุมใหญ่แห่งกรุงมอสโก หนึ่งปีหลังจาดนั้น เขาได้ไปแสดงที่ยุโรปตะวันออก และปีถัดมาที่ญี่ปุ่น และปีถัดมาที่กรุงเยอรมนีและสหราชอาณาจักร
คีซีนได้รับการยกย่องและรางวัลมากมาย อาทิ สมาชิกเกียรติยศแห่งราชวิทยาลัยการดนตรี ในปี 2005, รางวัลแกรมมี สาขาผู้บรรเลงเดี่ยวยอดเยี่ยม (ไม่ร่วมวงออร์เคสตรา) ในปี 2006, รางวัลแกรมมี สาขาผู้บรรเลงเดี่ยวยอดเยี่ยม (ร่วมวงออร์เคสตรา) ในปี 2006
วินโดวส์เนปจูน
เนปจูน () เป็นรุ่นหนึ่งของไมโครซอฟท์ วินโดวส์ ซึ่งอยู่ภายใต้การพัฒนาในปี พ.ศ. 2542 (ค.ศ. 1999) โดยใช้พื้นฐานของวินโดวส์ 2000 ซึ่งจะนำมาแทนที่ระบบปฏิบัติการเชื้อสายวินโดวส์ 9x และยังถูกวางแผนไว้ว่าจะให้เป็นวินโดวส์รุ่นแรกที่พัฒนาขึ้นโดยใช้พื้นฐานของวินโดวส์เอ็นทีที่จะวางจำหน่ายให้กับผู้ใช้ตามบ้านอีกด้วย
ในวินโดวส์เนปจูนได้เพิ่มคุณลักษณะใหม่ๆบางอย่างเข้ามา เช่น ไฟร์วอลล์ ซึ่งได้ถูกรวมอยู่ในวินโดวส์เอกซ์พีอีกด้วย และยังเพิ่มหน้าจอล็อกอินเช่นเดียวกับวินโดวส์เอกซ์พี และยังประกอบด้วยส่วนติดต่อผู้ใช้ใหม่ เช่น Activity Centers เป็นต้น
ต้นปี พ.ศ. 2543 (ค.ศ. 2000) ไมโครซอฟท์ร่วมกับทีมที่พัฒนาวินโดวส์เนปจูน เพื่อพัฒนาวินโดวส์โอดิสซีย์ซึ่งเป็นรุ่นอัพเกรดของวินโดวส์ 2000 สำหรับลูกค้าทางธุรกิจ ต่อมาทีมนั้นได้ทำโครงการใหม่ โดยเอาวินโดวส์เนปจูนกับวินโดวส์โอดิสซีย์มารวมเข้าด้วยกัน ใช้ชื่อรุ่นว่า "วิสต์เลอร์" ซึ่งได้ถูกเปิดตัวเมื่อปลายปี พ.ศ. 2544 (ค.ศ. 2001) ในชื่อวินโดวส์เอกซ์พี ในตอนนั้นเอง ไมโครซอฟท์ก็ได้เปิดตัวระบบปฏิบัติการซึ่งถูกพัฒนาจากดอสสำหรับใช้งานทั่วไปเรียกว่า วินโดวส์มี
ระหว่างการพัฒนา ได้วางแผนจะเปิดตัว service pack ห้ารุ่นด้วยกัน ใน Microsoft Anti-Trust documents แสดงให้เห็นว่าวินโดวส์เนปจูนได้มีชื่อผู้สำเร็จอีกชื่อหนึ่งว่า ไทรทัน ซึ่งเป็นการปรับปรุงขนาดเล็กด้วยการเปลี่ยนส่วนติดต่อผู้ใช้เล็กน้อย และได้วางแผนจะเปิดตัว service pack แล้ว
เธอ (เพลงค็อกเทล)
"เธอ" เป็นซิงเกิลของวงค็อกเทล วงดนตรีแนวคลาสสิกร็อกร่วมสมัย จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 28 เมษายน พ.ศ. 2557 เพลงนี้ยังถูกรวมในอัลบั้ม "เดอะลอดส์ออฟมิสเซอรี" ในปี พ.ศ. 2557 และเพลง เธอ ที่ถูกนำไปร้องเพลงโดยในรายการ The Mask Singer หน้ากากนักร้อง นำไปร้องโดยหน้ากากนํ้าพริกหมู
มิวสิกวิดีโอนี้กำกับโดย วิเชียร ฤกษ์ไพศาล ถ่ายทำกันที่จังหวัดจันทบุรี โดยแบ่งเป็น 2 เวอร์ชัน ได้แก่ เวอร์ชันเต็ม ซึ่งเผยแพร่เมื่อ 28 เมษายน พ.ศ. 2557 และ Cut Version เผยแพร่เมื่อ 5 พฤษภาคม พ.ศ. 2557 เป็นเรื่องราวความรักข้ามภพของหนุ่มสาวท่ามกลางไฟสงครามของทหารหนุ่ม (แสดงโดย อนันดา เอเวอร์ริ่งแฮม) ที่หลงรักสาวเวียดกง (แสดงโดย รวีวรรณ บุญประชม)
วัดหน้าต่างนอก
วัดหน้าต่างนอก ตั้งอยู่ที่ ตำบลหน้าไม้ อำเภอบางไทร จังหวัดพระนครศรีอยุธยา ที่ดินที่ตั้งวัดมีเนื้อที่ ๑๑ ไร่ ๒ งาน.
วัดหน้าต่างนอก ตั้งขึ้นในสมัยปลายกรุงศรีอยุธยา หรือ เมื่อประมาณ พ.ศ. ๒๓๐๐ โดย หลวงปู่เณร เป็นผู้ก่อตั้ง วัดหน้าต่างนอกได้รับการรับรองสภาพวัดจาก สำนักงานพระพุทธศาสนาแห่งชาติ หนังสือรับรองที่ พศ ๐๐๐๓/๖๒๐๕ เมื่อวันที่ ๒๔ มิถุนายน พ.ศ. ๒๕๔๗ โดยมี นางบุญศรี พานะจิตต์ เป็นรองผู้อำนวยการ ปฏิบัติราชการแทนผู้อำนวยการสำนักงานพระพุทธศาสนาแห่งชาติ เป็นผู้เซ็นรับรอง
ศาลอนุญาโตตุลาการถาวร
ศาลอนุญาโตตุลาการถาวร () เป็นองค์การระหว่างประเทศตั้งอยู่ที่กรุงเฮก ประเทศเนเธอร์แลนด์ ตั้งขึ้นในปี 2442 ในการประชุมสันติภาพเฮกครั้งแรก PCA ส่งเสริมการแก้ไขข้อพิพาทซึ่งเกี่ยวข้องกับรัฐ หน่วยการปกครองรัฐ (state entity) องค์การระหว่างประเทศและภาคีเอกชนโดยสนับสนุนการสถาปนาศาลอนุญาโตตุลาการและส่งเสริมงานของศาลเหล่านั้น PCA ต่างจากศาลยุติธรรมระหว่างประเทศซึ่งตั้งอยู่ในอาคารเดียวกัน คือ วังสันติภาพในกรุงเฮก
รายชื่อภาพยนตร์แอนิเมชันที่ทำเงินสูงสุด
บทความนี้ประกอบด้วยตารางที่เรียงลำดับภาพยนตร์แอนิเมชันที่ทำเงินสูงสุด, ภาพยนตร์แอนิเมชันที่ทำเงินสูงสุดในแต่ละรูปแบบ, เส้นเวลาของภาพยนตร์แอนิเมชันที่ทำเงินสูงสุดและภาพยนตร์แอนิเมชันชุดที่ทำเงินสูงสุด โดยเรียงลำดับจากจำนวนเงินที่ทำได้จากการฉายในโรงภาพยนตร์เท่านั้น ไม่รวมรายได้จากการขายโฮมวิดีโอ, การขายสิทธิ์ในการฉายผ่านทางโทรทัศน์และสินค้า
ภาพยนตร์แอนิเมชันสำหรับครอบครัวนั้นทำเงินได้อย่างสม่ำเสมอในบ็อกซ์ออฟฟิศ โดยเฉพาะ ภาพยนตร์ดิสนีย์ ที่มีภาพยนตร์ออกฉายมากมายก่อนจะถึงยุคโฮมวิดีโอ ดิสนีย์ยังประสบความสำเร็จจากบริษัทในเครือ ก็คือ พิกซาร์ ซึ่งภาพยนตร์เรื่อง "รวมเหล่ายอดคนพิทักษ์โลก 2", "ทอย สตอรี่ 3", ภาพยนตร์ชุด "ฟายดิงนีโม" และ "มหัศจรรย์อารมณ์อลเวง" ทำเงินได้ดีในบ็อกซ์ออฟฟิศ นอกจากพิกซาร์แล้ว ยังมีภาพยนตร์จากภาพยนตร์ชุด "เชร็ค", "ไอซ์ เอจ", "มาดากัสการ์" และ "มิสเตอร์แสบร้ายเกินพิกัด" ด้วย
นี่คือรายชื่อภาพยนตร์แอนิเมชันแบบดั้งเดิมที่ทำเงินสูงสุด
ณ ปัจจุบันมีภาพยนตร์แอนิเมชัน 7 เรื่องที่ทำเงินสูงสุดในช่วงเวลาที่แตกต่างกัน โดยมี 4 เรื่องเป็นของ ดีสนีย์ 2 เรื่องเป็นของ พิกซาร์ และ 1 เรื่องเป็นของ ดรีมเวิร์กส
โดย สโนว์ไวท์กับคนแคระทั้งเจ็ด รักษาตำแหน่งได้นานที่สุดถึง 55 ปี ขณะที่ อะลาดิน รักษาตำแหน่งได้สั้นที่สุดคือ 1 ปี เดอะ ไลอ้อน คิง เป็นภาพยนตร์แอนิเมชันแบบดั้งเดิมเรื่องสุดท้ายที่รักษาตำแหน่ง เชร็ค 2 และ ทอย สตอรี่ 3 เป็นภาพยนตร์ภาคต่อที่รักษาตำแหน่งทำเงินสูงสุด และ นีโม...ปลาเล็ก หัวใจโต๊...โต เป็นภาพยนตร์แอนิเมชันแบบคอมพิวเตอร์เรื่องแรกในศตวรรษที่ 21 ที่รักษาตำแหน่งทำเงินสูงสุด
ภาพยนตร์แอนิเมชันชุดสี่ชุดแรกนั้นจัดอันดับอยู่ใน ภาพยนตร์ชุดที่ทำเงินสูงสุด โดยอยู่ที่ 15, 16, 19 และ 24 ตามลำดับ "มิสเตอร์แสบร้ายเกินพิกัด" เป็นภาพยนตร์แอนิเมชันชุดที่ทำเงินสูงสุดด้วยจำนวนเงิน 3.7 พันล้านดอลลาร์สหรัฐ และยังเป็นภาพยนตร์แอนิเมชันชุดเดียวที่มีภาพยนตร์ที่ทำเงินทั่วโลกมากกว่า 1 พันล้านดอลลาร์สหรัฐ สองเรื่อง ภาพยนตร์แอนิเมชันชุด "" เป็นแฟรนไชส์ที่มีค่าเฉลี่ยต่อภาพยนตร์มากที่สุด โดยอยู่ที่ 984 ล้านดอลลาร์สหรัฐ (ไม่ปรับอัตราเงินเฟ้อ) 
ทุกแฟรนไชส์ของ พิกซาร์, ดรีมเวิกส์แอนิเมชัน, และ ปรากฏอยู่ในตารางนี้ ทุกแฟรนไชส์ต้องมีภาพยนตร์ฉายในโรงภาพยนตร์อย่างน้อยสองเรื่องถึงจะปรากฏอยู่ในตารางนี้
แมทธิว แอนเดอร์สัน
แมทธิว จอห์น แอนเดอร์สัน (; 18 เมษายน ค.ศ. 1987) เป็นนักกีฬาวอลเลย์บอลชาวอเมริกัน ผู้ทำหน้าที่ร่วมกับสโมสรวีซี เซนิตคาซาน
แอนเดอร์สันเกิดในเมืองบัฟฟาโลเป็นลูกของไมเคิลและแนนซี แอนเดอร์สัน พ่อของเขาไมเคิล แอนเดอร์สัน เสียชีวิตในเดือนมกราคม ค.ศ. 2010 เขามีพี่น้องทั้งหมด 5 คน คือ เจนนิเฟอร์, โจเลย์, เอมีและโจชัว โจเลย์และเอมี่ทั้งสองเป็นนักวอลเลย์บอลของวิทยาลัย แอนเดอร์สันจบการศึกษาจากโรงเรียนมัธยมปลายเวสต์เซเนกาเวสต์ในปี 2005
ในปีสุดท้ายของเขา เขาได้นำทีมวอลเลย์บอลชายเวสต์เซเนกา
ในปีสุดท้ายของเขา เขานำทีมวอลเลย์บอลชายเวสต์เซเนกา ทำคะแนนนำอยู่ 17-0 และได้บันทึกฤดูกาลปกติ หลังจากนั้นทีมเขาได้ผ่านเข้ารอบชิงชนะเลิศ ผลปรากฏว่าทีมของเขาแพ้ให้กับฮัมบูร์กซึ่งเป็นแชมป์ในรัฐ ด้วยคะแนน 3-0 เซท ในปี ค.ศ. 2004 ทีมเขาของสามารถคว้าแชมป์การแข่งขันดิวิชัน 1 2004 เขาได้เล่นให้กับสโมสรวอลเลย์บอลอีเดนในเมืองอีเดน, รัฐนิวยอร์ก
การเจริญเติบโตของแอนเดอร์สันในช่วงวัยรุ่นเขามีความสูง 6 ฟุต 10 นิ้ว หรือเท่ากับ 2.03 เมตร เขาเป็นนักศึกษาปี 2 ในรัฐเพนน์ เขาเคยเล่นในตำแหน่งตัวบล็อกกลาง ในขณะที่เขามีประสบการณ์ในการแข่งขันมากขึ้น เขาใช้เวลาฝึกตำแหน่งตัวตีด้านนอกและตัวตีด้านขวา สำหรับสโมสรวอลเลย์บอลอีเดน เขารั้งอันดับแรกของชมรมศิษย์เก่าดีเด่นมาจนถึงทุกวันนี้
หลังจากแอนเดอร์สันจบลีกอาชีพของเขาในรัฐเพนน์ เขาทำคะแนนได้ทั้งหมด 1,212 คะแนน และ 82 เอซเป็นอันดับที่ 13 ในรัฐเพนน์ ในปี ค.ศ. 2008 เขาได้ช่วยนำทีมนิตทานีไลออนส์คว้าแชมป์เอ็นซีเอเอวอลเลย์บอลชายชิงแชมป์โดยเอาชนะเปปเปอร์ เขาถูกเสนอชื่อเข้ารับรางวัลผู้เล่นยอดเยี่ยมจากการแข่งขันเอ็นซีเอเอแชมเปียนชิพ และเขาทำคะแนนทั้งหมด 29 คะแนน นอกจากนี้ยังมีรางวัลอื่นๆ ในปี ค.ศ. 2008 ประกอบด้วยอีไอวีเอผู้เล่นยอดเยี่ยมแห่งปี, เอวีซีเอผู้เล่นแห่งปี
เมื่อวันที่ 1 กรกฎาคม ค.ศ. 2008 เขาประกาศว่าเขาจะย้ายทีมในปี ค.ศ. 2009 และเซ็นสัญญากับสโมสรฮุนไดแคปพิทอลสกายวอล์คเกอร์ สโมสรวอลเลย์บอลในประเทศเกาหลีใต้ ในฤดูกาลแรกแอนเดอร์สันได้ช่วยสโมสรสกายวอล์กเกอร์ ครั้งแรกโดยแพ้ด้วยคะแนน 3-1 เซท ในการชิงชนะเลิศ ฤดูกาล 2010-2011 เขาได้เล่นให้สโมสรตนโนกัลลีโปวีโบวาเลนเตีย สโมสรวอลเลย์บอลในประเทศอิตาลี จากนั้นเขาได้ย้ายไปอยู่สโมสรคาซาโมเดนา ตั้งแต่ปี ค.ศ. 2012 เขาได้เล่นให้กับสโมสรเซนิตคาซานในประเทศรัสเซีย เขาได้รับเหรียญทองแดงในการแข่งขันรัสเซียนแชมเปียนชิพ และซีอีวีแชมเปียนส์ลีกในฤดูกาล 2012-2013 ต่อมาในฤดูกาล 2013-2014 ทีมของเขาเป็นแชมป์รัสเซียนแชมเปียนชิพ และแอนเดอร์สันได้รับรางวัล "ผู้เล่นทรงคุณค่า" ในลีกรัสเซีย
เมื่อวันที่ 29 ตุลาคม ค.ศ. 2014 แอนเดอร์สันได้หยุดเล่นวอลเลย์บอลอาชีพของเขา เขาขอยกเลิกสัญญากับเซนิตคาซานเพราะอยู่ในช่วงภาวะโรคซึมเศร้า เมื่อวันที่ 26 ธันวาคม ค.ศ.2014 แอนเดอร์สันประกาศว่าเขากลับไปเล่นให้กับเซนิตคาซาน แต่เฉพาะในการแข่งขันซีอีวีแชมเปียนส์ลีกเท่านั้น
รีเซ็ต (ละครโทรทัศน์)
รีเซ็ต () เป็นละครโทรทัศน์ซึ่งมี ชอน จองมยอง และ คิม โซฮยอน แสดงนำ โดยออกอากาศทาง สถานีโทรทัศน์ OCN ทุกวันอาทิตย์ เวลา 23:00 น. (เวลาท้องถิ่นของเกาหลีใต้) ความยาว 10 ตอน เริ่มออกอากาศ 24 สิงหาคม พ.ศ. 2557
เนื่องจาก ซึงฮี (แสดงโดย คิม โซฮยอน) หญิงสาวผู้เป็นรักแรกของ ชา อูจิน (แสดงโดย ชอน จองมยอง) ถูกฆาตกรรมเมื่อ 15 ปีก่อน เพื่อหาฆาตกรที่สังหารเธอให้พบ อูจินจึงเป็นอัยการและอุทิศตนเพื่อนำอาชญากรในคดีอุกฉกรรจ์มารับโทษ และเมื่อเหลืออีกสิบวันคดีของซึงฮีจะหมดอายุความ อูจินได้พบกับ โจ อึนบี (แสดงโดย คิม โซฮยอน) เด็กสาวอายุ 15 ปี ที่มีหน้าตาเหมือนกันกับ ซึงฮี การพบกันระหว่างคนทั้งสองคนทำให้เกิดเหตุการณ์ต่างๆ ส่งผลให้อูจินใกล้ที่จะค้นพบความจริงเกี่ยวกับอาชญากรรมเมื่อ 15 ปีก่อน แต่จากการที่อึนบีเข้ามาพัวพันกับการสืบสวนทำให้เธอกลายเป็นเป้าหมายใหม่ของฆาตกร
กรกฎาคม พ.ศ. 2557
กรกฎาคม พ.ศ. 2557 เป็นเดือนที่ 7 ของปี พ.ศ. 2557 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
วงศ์ปลาวูล์ฟฟิช
วงศ์ปลาวูล์ฟฟิช (; ) เป็นวงศ์ของปลาน้ำจืดวงศ์หนึ่ง ใช้ชื่อวิทยาศาสตร์ว่า Erythrinidae ในอันดับปลาคาราซิน (Characiformes)
ปลาวูล์ฟฟิช เป็นปลาคาราซินกินเนื้อ ที่มีรูปร่างทรงกระบอก หัวใหญ่ ปากกว้าง ในปากมีฟันแหลมคมขนาดใหญ่ซึ่งมีเดือยเชื่อมต่อ มีช่องว่างระหว่างซี่ฟันห่างพอสมควร มีแรงกัดอย่างรุนแรง เมื่อเปรียบเทียบกันแล้วยังถือว่าอันตรายกว่าปลาปิรันยาเสียด้วยซ้ำ
เป็นปลาที่พบกระจายพันธุ์ในแหล่งน้ำขนาดใหญ่ เช่น แม่น้ำโตกันตินส์, แม่น้ำซูรินาม, แม่น้ำโกรันไตน์, แม่น้ำเอสเซกวีโบ ในทวีปอเมริกาใต้ รวมถึงพบได้ในบางแหล่งน้ำ เช่น หนองน้ำหรือลำห้วย โดยปลาจะอยู่รวมกันเป็นฝูงหลาย ๆ ตัว
ปลาวูล์ฟฟิช เป็นปลาที่มีพฤติกรรมดุร้ายก้าวร้าวมาก มีรายงานว่า ในปลาขนาดใหญ่เคยกระโดดกัดแขนหรือเท้ามนุษย์ที่อยู่บนบก รวมถึงกระโจนขึ้นมาจากน้ำจับเอาสุนัขขนาดเล็กหรือลิงหรือนกลงไปกินเป็นอาหารมาแล้วในซูรินาม ในภาษาพื้นเมืองจะเรียกปลาในวงศ์นี้ว่า อันจูมาร่า (Anjumara) หรือ ตราฮิร่า (Trahira) ขนาดโตเต็มที่อาจยาวได้ถึง 90 เซนติเมตร (35 นิ้ว) ในปลาชนิดที่มีขนาดเล็กมีขนาดเล็กกว่าชนิดที่มีขนาดใหญ่ที่สุดได้ถึง 10 เท่า ในบางชนิดสามารถฮุบอากาศผ่านเข้าไปในร่างกายโดยไม่ต้องผ่านเหงือก จึงสามารถมีชีวิตอยู่ได้ในแหล่งน้ำที่มีออกซิเจนต่ำ รวมถึงสามารถคืบคลานบนบกไปหาแหล่งน้ำใหม่ได้ในช่วงฤดูแล้งอีกด้วย
เป็นปลาที่ใช้บริโภคกันในทวีปอเมริกาใต้ พบซื้อขายกันในตลาดสด รวมถึงมีการเลี้ยงเป็นปลาสวยงามด้วย รวมถึงมีการตกเป็นเกมกีฬา นับว่าเป็นปลาที่เมื่อเทียบกับปลาจำพวกอื่นแล้วตกง่ายมาก รวมถึงอาจตกได้ด้วยวิธีการใช้ธนูยิงแบบพื้นเมืองอีกด้วย โดยผู้จับจะเลียนเสียงนกเพื่อล่อปลาให้เข้ามาใกล้ตลิ่งซึ่งเป็นที่น้ำตื้น จึงสามารถจับได้ง่าย
แบ่งออกได้เป็น 3 สกุล 16 ชนิด
เจ้าฟ้ามยีนไซง์
เจ้าฟ้ามยีนไซง์ () เป็นพระโอรสของพระเจ้ามินดงกับพระนางและปานซีน (Letpansin) เมื่ออังกฤษตีมัณฑะเลย์แตกนั้น พระองค์ผนวชเป็นสามเณรอยู่ หลังจากนั้น พระองค์ได้ลาผนวช หนีไปกับหม่องละเพื่อซ่องสุมกำลังต่อต้านอังกฤษ กองทัพของพระองค์ตั้งมั่นโจมตีอังกฤษที่ซีบีนจี (Zibingyi) จนถูกตีแตกพ่าย จึงต้องถอยหนีไปตั้งมั่นที่มยีนไซง์ ซึ่งทำให้พระองค์เป็นที่รู้จักในชื่อเจ้าฟ้ามยีนไซง์
พระองค์พยายามรวบรวมกำลังต่อต้านอังกฤษขึ้นอีก แต่ถูกตีแตกพ่ายไปเป็นระยะ ๆ ในที่สุดพระองค์ได้ไปรวบรวมกำลังที่ยวานกาน (Ywangan) และที่ยวานกานนี่เอง พระองค์ประชวรเป็นโรคมาลาเรียและสิ้นพระชนม์ในเดือนสิงหาคม พ.ศ. 2429
การสนับสนุนอิรักของโซเวียตในสงครามอิรัก–อิหร่าน
ระหว่างสงครามอิรัก–อิหร่าน ตั้งแต่ ค.ศ. 1980 ถึง 1988 สหภาพโซเวียตขายหรือให้ยุทโธปกรณ์และกำลังบำรุงแก่ประเทศอิรักมากกว่าทุกประเทศ เช่นเดียวกับจัดหาที่ปรึกษาทางทหาร สหภาพโซเวียตวางตัวเป็นกลางอย่างเป็นทางการ โดยเฉพาะอย่างยิ่งในช่วงต้นสงคราม นอกจากนี้ยังสนับสนุนประเทศอิหร่านในทางลับด้วย แต่น้อยกว่า ในภายหลัง เห็นได้ว่าสหภาพโซเวียตสนับสนุนอิรักชัดขึ้น แต่ยังวางตนเป็นกลางอย่างเป็นทางการ
เมื่อสงครามอิรัก–อิหร่านอุบัติ ขณะที่อิรักเป็นฝ่ายบุก สหภาพโซเวียตหยุดการส่งมอบอาวุธทั้งเปิดเผยและซ่อนเร้นแก่อิรักเป็นเวลา 18 เดือน สหภาพโซเวียตอาจรำคาญกับซัดดัม ฮุสเซน ประธานาธิบดีอิรัก เพราะปฏิเสธให้โซเวียตเข้าถึงท่าอิรักเพื่อแลกกับอาวุธ มิใช่ต้องการช่วยอิหร่าน เกียรติภูมิของโซเวียตเป็นเดิมพันหากกองทัพปราชัย ฉะนั้นโซเวียตจึงเริ่มให้เครื่องกระสุนเหลือ ภายหลัง โซเวียตแลกเปลี่ยนพาหนะและอาวุธอย่างสมบูรณ์ในการแลกเปลี่ยนแบบหนึ่งต่อหนึ่ง ประเทศฝรั่งเศสสนับสนุนอิรักเป็นผู้จัดหาทางทหารรายใหญ่สุดเป็นอันดับสอง และมักส่งยุทโธปกรณ์เทคโนโลยีสูงกว่าโซเวียต
อักษรยาญาอิมลา
อักษรยาญาอิมลา (Yaña imlâ : ออกเสียง ; อักษรซีริลลิก: яңа имля; ภาษาตาตาร์ หมายถึงการเขียนใหม่) เป็นรูปแบบดัดแปลงของอักษรอาหรับที่ใช้เขียนภาษาตาตาร์ระหว่าง พ.ศ. 2463 - 2470 โดยเปลี่ยนรูปแบบมาจากอักษรอิสเกอิมลา โดยเลิกใช้อักษรอาหรับที่เพิ่มมา เพิ่มอักษรสำหรับสระเสียงสั้น e, ı, ö, o โดยมีวัตถุประสงค์ให้สอดคล้องกับการออกเสียงภาษาตาตาร์
มีความพยายามที่จะทำให้อักษรยาญาอิมลาง่ายขึ้นเช่นกัน เช่น การใช้อักษรอาหรับแบบแยก ซึ่งพบในธงของ Tatar ASSR ยุคแรก แต่ยังไม่ได้นำมาใช้จริง การนำอักษรลาตินมาใช้เขียนภาษาตาตาร์เริ่มใน พ.ศ. 2467 และได้ประกาศใช้ใน พ.ศ. 2472
วัดบ้านใหม่
วัดบ้านใหม่ ตั้งอยู่ที่ เลขที่ 32 บ้านบ้านใหม่ หมู่ที่ 6 ตำบลสาริกา อำเภอเมืองนครนายก จังหวัดนครนายก สังกัดคณะสงฆ์มหานิกายวัดบ้านใหม่ มีความเป็นมายาวนานตั้งแต่ครั่งสมัยพระเจ้ากรุงธนบุรีทรงมีพระบัญชาให้เจ้าพระยามหากษัตริย์ศึกและพระยาสุรสีห์ขึ้นไปตีอาณาจักรล้านช้างเวียงจันทร์เมื่อ พ.ศ. 2321 และกวาดต้อนผู้คนและทรัพย์สินต่างๆมายังเมืองสยาม และมีชาวล้านช้างกลุ่มหนึ่งได้มาตั้งรกลากที่ดินแดนแห่งนี้ร่วมกลุ่มชนดั้งเดิมที่พำนักอยู่ก่อนแล้ว พร้อมกับได้นำปูชนียวัตถุสำคัญที่ตนเคารพบูชาติดมาด้วยนั้นคือ พระเชียงแสนหน้าลาวซึ่งมีอายุประมาณ 700 กว่าปี และได้สร้างศาสนะสถานในชุมชนของตนมาตั้งแต่นั้น ภายหลังได้สร้างถาวรวัตถุหลายอย่างอาทิเช่นกุฏิวิหารและอุโบสถ โดยเฉพาะอุโบสถนั้นเป็นทรงโบราณ คือมีฝาผนังด้านหลังพระประธานด้านเดียว ที่เหลือเปิดโล่งทั้งสามด้านประชาชนสามารถมองเห็นพระสงฆ์ทำสังฆกรรมได้ (ปัจจุบันได้ถูกรื้อถอนไปแล้ว) ต่อมาในสมัยรัตนโกสินทร์ในหลวงรัชการที่1 ขึ้นครองราชพระองค์ได้ทรงฟื้นฟูพระพุทธศาสนาเป็นการเร่งด่วน ทรงมีบัญชาให้เจ้าพระยายมราชและคณะยกพลขึ้นไปหัวเมืองฝ่ายเหนือคือเมืองฝางซึ่งเมื่อก่อนเจ้าพระฝางปกครองอยู่ตอนนั้นเหลือแต่วัดร้างเป็นจำนวนมากเนื่องจากพระสงฆ์ยุคเจ้าพระฝางถูกพระเจ้ากรุงธนปราบราบคาบและจับพระทุศีลสึกหมด ทรงให้เก็บรวบรวมเอาพระพุทธรูปตามวัดร้างต่างๆทั้งหมดบรรทุกเรือล่องมาทางแม่น้ำ และให้นำขึ้นไปประดิษฐานไว้ตามวัดที่มีประชาชนให้ความอุปถัมภ์อยู่ นี้จึงเป็นที่มาของหลวงพ่ออู่ทองแห่งวัดบ้านใหม่ซึ่งเป็นพระสกุลช่างศิลปะสมัยอู่ทองหรือหลวงพ่อยืน สูง 169 ซ.ม. และหลวงพ่อพิกุลทอง รวม 2 องค์
ต่อมาสมัยหลวงพ่อดำ (พระครู่สิลธรรมวิมล)เป็นเจ้าอาวาส ได้สร้างอุโบสถหลังใหม่ขึ้น ได้รับพระราชทานวิสุงคามสีมาเมื่อ พ.ศ. 2519 มีเขตวิสุงคามสีมา กว้าง 21 เมตร ยาว 26 เมตร
นอกจากนี้ ยังมี ศาลาบำเพ็ญกุศล 1 หลัง ฌาปนสถาน 1 หลัง
สู้สู้จ้า
สภานิติบัญญัติแห่งชาติ (ประเทศไทย) พ.ศ. 2515
สภานิติบัญญัติแห่งชาติ พ.ศ. 2515 เป็นสภาที่ตั้งขึ้นเพื่อทำหน้าที่ รัฐสภา ตามมาตรา 6 แห่ง ธรรมนูญการปกครองราชอาณาจักร พุทธศักราช 2515 ภายหลังการปฏิวัติตัวเองของ จอมพล ถนอม กิตติขจร เมื่อวันที่ 17 พฤศจิกายน พ.ศ. 2514 มีสมาชิกจำนวนทั้งสิ้น 299 คน เปิดประชุมสภาระหว่างวันที่ 16 ธันวาคม 2515 - 16 ธันวาคม 2516 โดยมีพลตรี ศิริ สิริโยธิน เป็นประธานสภา นายทวี แรงขำ เป็นรองประธานคนที่ 1 และพลเรือเอก กมล สีตกะลิน เป็นรองประธานคนที่ 2
ภายหลัง วันมหาวิปโยค 14 ตุลาคม 2516 ได้มีสมาชิกลาออกไปถึง 288 คนจึงทำให้ไม่สามารถประชุมสภาได้สภาจึงสิ้นสุดลงเมื่อได้ประกาศพระราชกฤษฎีกายุบสภานิติบัญญัติแห่งชาติเมื่อวันที่ 16 ธันวาคม พ.ศ. 2516
สภานิติบัญญัติแห่งชาติ (ประเทศไทย) พ.ศ. 2520
สภานิติบัญญัติแห่งชาติ พ.ศ. 2520 ถูกตั้งขึ้นเพื่อทำหน้าที่ รัฐสภา ตามมาตรา 7 แห่ง ธรรมนูญการปกครองราชอาณาจักร พุทธศักราช 2520 ภายหลังการปฏิวัติยึดอำนาจจากรัฐบาลนาย ธานินทร์ กรัยวิเชียร โดย คณะปฏิรูปการปกครองแผ่นดิน ซึ่งนำโดยพลเรือเอก สงัด ชลออยู่ เมื่อวันที่ 20 ตุลาคม 2520
สภานิติบัญญัติมีจำนวนสมาชิกทั้งสิ้น 360 คนเปิดประชุมสภาระหว่างวันที่ 15 พฤศจิกายน 2520 - 21 เมษายน 2522 มีพลอากาศเอก หะริน หงสกุล เป็นประธาน
สภานิติบัญญัติสิ้นสุดลงเนื่องจากมี การเลือกตั้ง 22 เมษายน พ.ศ. 2522
ตีกี-ตากา
ตีกี-ตากา ( หรือ ) เป็นสไตล์การเล่นฟุตบอลที่มีลักษณะเด่นคือ การส่งและเคลื่อนไหวในระยะสั้น โดยส่งผ่านช่องหลากหลายวิธี และรักษาการครองบอลไว้ สไตล์การเล่นนี้เริ่มมาจากสโมสรฟุตบอลบาร์เซโลนาในลาลีกา ในช่วงการคุมทีมของโยฮัน ไกรฟฟ์ จนมาถึงในยุคปัจจุบัน และฟุตบอลทีมชาติสเปน โดยผู้จัดการทีมอย่าง ลุยส์ อาราโกเนส และ บีเซนเต เดล โบสเก แนวทางการเล่นตีกี-ตากา ได้มีการพัฒนาเปลี่ยนไปในลักษณะแนวคิดที่มีโซนการเล่น
โบสถ์บาโรกแห่งฟิลิปปินส์
โบสถ์บาโรกแห่งฟิลิปปินส์ () คือชื่อเรียกอย่างเป็นทางการของโบสถ์ยุคสเปน 4 แห่งในฟิลิปปินส์ ซึ่งได้รับการจดทะเบียนเป็นมรดกโลกของยูเนสโก ใน ค.ศ. 2003 โบสถ์เหล่านี้ยังเป็นหนึ่งในสมบัติที่มีค่ามากที่สุดของประเทศ
รายชื่อโบสถ์ทั้ง 4 แห่ง มีดังต่อไปนี้โบสถ์เหล่านี้อยู่ในแถวหน้าของประวัติศาสตร์ฟิลิปปินส์ ไม่เพียงแต่ศาสนาคริสต์บนหมู่เกาะแต่เป็นกระดูกสันหลังทางการเมืองในยุคที่ปกครองโดยอาณานิคมสเปน เมื่อศาสนาและการเมืองถูกนับว่าเป็นหนึ่งเดียว สถาปัตยกรรมที่พิเศษของโบสถ์ไม่เพียงสะท้อนการปรับตัวของสถาปัตยกรรมลาตินอเมริกาหรือสเปนให้เข้ากับสิ่งแวดล้อมท้องถิ่น (รวมถึงการหลอมรวมกับลักษณะเด่นของจีน)
โบสถ์เหล่านี้เป็นหัวข้อในการโจมตีโดยกลุ่มกบฏและหัวปฏิวัติท้องถิ่น ดังนั้นโบสถ์หลายแห่งมีการปรากฏป้อมปราการแทนที่การใช้งานทางศาสนาเพียงอย่างเดียว เป็นที่น่าสังเกตในกรณีของโบสถ์ซานตามาริอาซึ่งตั้งอยู่บนยอดของหุบเขา ถูกใช้งานในฐานะป้อมปราการในช่วงเวลาวิกฤต ส่วนโบสถ์เมียกาโอยังทนต่อการโจมตีบางครั้งบางคราวจากกลุ่มมุสลิมทางภาคใต้ นอกจากนี้ที่ตั้งของประเทศฟิลิปปินส์ตลอดจนวงแหวนแห่งไฟแปซิฟิก ทำให้มีการตระหนักถึงโครงสร้างที่ค้ำจุนและฐานรากของโบสถ์เหล่านั้น เนื่องจากมีความเสียหายที่รุนแรงในบางครั้ง แต่ในที่สุดก็มีการสร้างใหม่หลังจากเกิดแผ่นดินไหว
การประชุมคณะกรรมการมรดกโลกสมัยสามัญครั้งที่ 17 ค.ศ. 1993 โบสถ์บาโรกแห่งฟิลิปปินส์ได้รับการขึ้นทะเบียนเป็นมรดกโลกทางวัฒนธรรม ด้วยข้อกำหนดและหลักเกณฑ์ในการพิจารณา ดังนี้
เอฟบีที (บริษัท)
บริษัท โรงงานฟุตบอลล์ไทย สปอร์ตติ้งกู๊ดส์ จำกัด หรือที่รู้จักกันดีในชื่อย่อว่า เอฟบีที () เป็นบริษัทและตรายี่ห้อของผลิตภัณฑ์เครื่องกีฬาสัญชาติไทย
บริษัทก่อตั้งขึ้นในปี พ.ศ. 2493 จากการรับเย็บลูกฟุตบอลของนายกมล โชคไพบูลย์กิจ จากนั้นในปี พ.ศ. 2495 จึงก่อตั้งโรงงานขึ้นที่ลาดกระบัง และในปี พ.ศ. 2505 ในการแข่งขันเอเชียนเกมส์ครั้งที่ 5 ที่กรุงเทพมหานครเป็นเจ้าภาพ เอฟบีทีจึงได้เข้ามาเป็นผู้สนับสนุนการแข่งขันอย่างเป็นทางการครั้งแรก และจากนั้นเอฟบีทีจึงมีบทบาทและขยายกิจการขึ้นเรื่อย ๆ รวมถึงในปี พ.ศ. 2541 ในการแข่งขันเอเชียนเกมส์ครั้งที่ 13 ที่กรุงเทพมหานครเป็นเจ้าภาพ เอฟบีทีเป็นผู้ได้ลิขสิทธิ์ให้ใช้ตราสัญลักษณ์และเป็นผู้สนับสนุนการแข่งขันอย่างเป็นทางการ
ปัจจุบัน เอฟบีที ยังเป็นผู้ผลิตผลิตภัณฑ์กีฬาประเภทต่าง ๆ ในตรายี่ห้ออื่น รวมถึงเป็นผู้ส่งออกไปจำหน่ายยังต่างประเทศกว่า 40 ประเทศ นอกจากนี้แล้วยังมีกิจการห้างสรรพสินค้า เอฟบีทีสปอร์ตคอมเพล็กซ์ ที่เป็นสถานที่จัดจำหน่ายอุปกรณ์กีฬาชนิดต่าง ๆ ย่านหัวหมาก และเป็นที่ตั้งของเอฟบีทีฟิตเนสอีกด้วย
บริษัทมีที่ตั้ง ณ เลขที่ 537 ถนนรามคำแหง แขวงหัวหมาก เขตบางกะปิ กรุงเทพมหานคร 10240 และมีโรงงานตั้งอยู่ ณ เลขที่ 38/2 หมู่ 6 ถนนฉลองกรุง แขวงลำผักชี เขตหนองจอก กรุงเทพมหานคร 10530
รีบอค
รีบอคอินเตอร์เนชั่นแนล จำกัด หรือที่รู้จักกันดีในชื่อของ รีบอค (; อักษรย่อ: Reebok) บริษัทและตรายี่ห้อผลิตภัณฑ์กีฬาระดับโลก สัญชาติอังกฤษ
รีบอค ก่อตั้งขึ้นในปี ค.ศ. 1895 ที่เมืองโบลตัน ประเทศอังกฤษ โดยนายเจ.ดับเบิลยู. ฟอสเตอร์ และบุตรชาย โดยตั้งชื่อแรกเริ่มว่า เจ.ดับเบิลยู. ฟอสเตอร์ แอนด์ ซันส์ (J.W. Foster and Sons) ต่อมาในปี ค.ศ. 1958 โจและเจฟฟ์ ฟอสเตอร์ หลานชายของผู้ก่อตั้งได้เปลี่ยนชื่อมาเป็น รีบอค อย่างในปัจจุบัน โดยคำว่า รีบอค นั้นมาจากภาษาแอฟริคานส์มาจาก "รีบอคสีเทา" ซึ่งเป็นสัตว์กีบจำพวกแอนทีโลปชนิดหนึ่ง
ต่อมาในปี ค.ศ. 2005 จึงได้ควบรวมกิจการกับอาดิดาส ผลิตภัณฑ์เครื่องกีฬาอีกยี่ห้อหนึ่งจากประเทศเยอรมนี ในราคา 3,800 ล้านยูโร แต่ทว่าการควบรวมกิจการครั้งนั้นส่งผลทำให้อาดิดาสทำกำไรลดลงเป็นจำนวนมากในปี ค.ศ. 2012 เนื่องจากปัญหาหลายประการ
ในปี ค.ศ. 2014 รีบอคได้เปลี่ยนแปลงตราสัญลักษณ์ใหม่ จากเดิมซึ่งเป็นรูปเส้น 2 เส้นที่พุ่งขนานกันแล้วมีเส้นตัดขวางหนึ่งเส้น ซึ่งใช้มาตั้งแต่ปี ค.ศ. 1986 เป็นสัญลักษณ์รูปสามเหลี่ยมหรือเดลต้า ซึ่งเป็นเส้นสีแดงระยะเท่ากัน 3 เส้นประกอบกันเป็นรูป 3 เหลี่ยม มีความหมายถึงผลลัพธ์ของการเปลี่ยนแปลงอันเกิดจากความสำเร็จในการออกกำลังกาย โดยสัญลักษณ์นี้เริ่มใช้ตั้งแต่เดือนมีนาคมปีเดียวกันเป็นต้นไป
สำหรับในประเทศไทย ผู้แทนจำหน่ายของรีบอค คือ บริษัท ไทยท็อปสปอร์ต จำกัด
ไรชส์ทาค
ไรชส์ทาค () เป็นคำภาษาเยอรมัน หมายถึงฝ่ายนิติบัญญัติของไรช์ ปรากฎขึ้นในหลายยุคหลายสมัยในประวัติศาสตร์เยอรมัน อันได้แก่:
รัฐสภาแถบสแกนดิเนเวียซึ่งใช้ชื่อ ริกส์ดัก (Riksdag) ก็เรียกไรชส์ทาค เมื่อเรียกในภาษาเยอรมัน สองคำนี้มีแหล่งที่มาเดียวกัน
"ไรชส์ทาคส์เกอบอยเดอ" () คำภาษาเยอรมันโดยเฉพาะหมายถึงอาคารรัฐสภา มักย่อเหลือ "ไรชส์ทาค" ในบริบทนี้อาจหมายถึง
ยูฟ่ายูโรปาลีก ฤดูกาล 2014–15
ยูฟ่ายูโรปาลีก ฤดูกาล 2014–15 เป็นการจัดการแข่งขันฤดูกาลที่ 44 ของฤดูกาล ในทวีป ยุโรป ซึ่งเป็นการแข่งขันรองของสโมสรฟุตบอลชื่อดังจากทั่วทวีปยุโรป ซึ่งจัดการแข่งขันโดย ยูฟ่า, และเป็นการแข่งขันครั้งที่ 6 ของฤดูกาล นับตั้งแต่เปลี่ยนชื่อจาก "ยูฟ่า คัพ" มาเป็น "ยูฟ่ายูโรปาลีก".
โดยใน ยูฟ่ายูโรปาลีก นัดชิงชนะเลิศ 2015 จะแข่งขันที่ สตาดียอนนารอดอวือ ใน กรุงวอร์ซอ, โปแลนด์. เซบียา คือทีมแชมป์เก่าเมื่อฤดูกาลที่แล้ว.
ทีมสโมสรทั้งหมด 194 ทีม จาก 53 ใน 54 สมาคมของแต่ละประเทศ ที่จะเข้าร่วมการแข่งขัน ในฤดูกาล 2014-15 ซึ่งมีคุณสมบัติดังนี้
ตารางการแข่งขันมีดังนี้ (การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, สวิตเซอร์แลนด์, เว้นแต่จะระบุไว้เป็นอย่างอื่น).
ในรอบคัดเลือกและรอบเพลย์ออฟ, ทีมต่างๆ จะถูกแบ่งออกเป็นทีมวางและไม่ได้เป็นทีมวางตามค่าสัมประสิทธิ์ยูฟ่าในปี 2014 ของพวกเขา, และแล้วการจับสลากเข้าไปใน ระบบสองนัด เหย้า-และ-เยือน. ทีมที่มาจากสมาคมเดียวกันไม่สามารถจับสลากมาพบกันเองกับคู่อื่นได้.
รอบคัดเลือกรอบแรก และรอบสอง มีการจับฉลากการแข่งขันในวันที่ 23 มิถุนายน พ.ศ. 2557. โดยนัดแรกเล่นในวันที่ 1 และ 3 กรกฎาคม, และนัดที่สอง เล่นในวันที่ 8, 10 และ 11 กรกฎาคม พ.ศ. 2557.นัดแรกลงเล่นในวันที่ 17 กรกฎาคม, และนัดที่สอง ลงเล่นในวันที่ 22 และ 24 กรกฎาคม 2557.การจับสลากสำหรับรอบคัดเลือกรอบสามมีขึ้นในวันที่ 18 กรกฎาคม 2557. โดยนัดแรกลงเล่นในวันที่ 31 กรกฎาคม, และนัดที่สองลงเล่นในวันที่ 7 สิงหาคม 2557.การจับสลากสำหรับรอบเพลย์ออฟมีขึ้นในวันที่ 8 สิงหาคม 2557. โดยนัดแรกลงเล่นในวันที่ 21 สิงหาคม, และนัดที่สองลงเล่นในวันที่ 28 สิงหาคม 2557.การจับสลากประกบคู่ในรอบแบ่งกลุ่มมีขึ้นเมื่อวันที่ 29 สิงหาคม 2557 ที่ราชรัฐโมนาโก
การจับสลากประกบคู่ในรอบ 32 ทีมสุดท้ายจะมีขึ้นในวันที่ 15 ธันวาคม 2014. รอบ 32 ทีมสุดท้าย นัดแรก ลงเล่นในวันที่ 19 กุมภาพันธ์ 2015, และรอบ 32 ทีมสุดท้าย นัดที่สอง ลงเล่นในวันที่ 26 กุมภาพันธ์ 2015.
การจับสลากประกบคู่ในรอบ 16 ทีมสุดท้ายจะมีขึ้นในวันที่ 27 กุมภาพันธ์ 2015. รอบ 16 ทีมสุดท้าย นัดแรก ลงเล่นในวันที่ 12 มีนาคม 2015, และรอบ 16 ทีมสุดท้าย นัดที่สอง ลงเล่นในวันที่ 19 มีนาคม 2015.
การจับสลากประกบคู่สำหรับรอบก่อนรองชนะเลิศจะมีขึ้นในวันที่ 20 มีนาคม 2015. รอบก่อนรองชนะเลิศ นัดแรก ลงเล่นในวันที่ 16 เมษายน 2015, และรอบก่อนรองชนะเลิศ นัดที่สอง ลงเล่นในวันที่ 23 เมษายน 2015.การจับสลากประกบคู่สำหรับรอบรอบรองชนะเลิศและรอบชิงชนะเลิศ (กำหนดทีม "เจ้าบ้าน") มีขึ้นในวันที่ 24 เมษายน 2015. รอบรองชนะเลิศ นัดแรก ลงเล่นในวันที่ 7 พฤษภาคม 2015, และรอบรองชนะเลิศ นัดที่สอง ลงเล่นในวันที่ 14 พฤษภาคม 2015.
รอบชิงชนะเลิศจะลงเล่นในวันที่ 27 พฤษภาคม 2015 ที่สนาม สตาดียอนนารอดอวือ ใน วอร์ซอ, ประเทศโปแลนด์.
สถิติรวมรอบคัดเลือกและรอบเพลย์ออฟ.
ไนต์แมร์
ไนต์แมร์ () เป็นสตูดิโออัลบั้มชุดที่ 5 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ อัลบั้มนี้ออกจำหน่ายเมื่อวันที่ 27 กรกฎาคม พ.ศ. 2553 โดยวอร์เนอร์บราเธอร์ส เรคคอร์ดส "ไนต์แมร์" เป็นอัลบั้มแรกของอะเว็นจด์เซเวนโฟลด์ที่ไม่มี เดอะเรฟ ในการบันทึกเสียงกลองในอัลบั้ม เพราะการเสียชีวิตของเขาในปี พ.ศ. 2552 อย่างไรก็ตามเขาก็ได้มีส่วนร่วมในการแต่งเพลงส่วนหนึ่ง ซึ่งเป็นอัลบั้มสุดท้ายที่เขาได้ทำผลงานเพลงร่วมกับวง เสียงร้องของเขายังคงอยู่ในอัลบั้มนี้ จึงถือเป็นการยกย่องสรรเสริญแก่เดอะเรฟ ส่วนหน้าที่มือกลองในการบันทึกเสียงในอัลบั้มนี้ อะเว็นจด์เซเวนโฟลด์ได้คว้าตัว ไมค์ พอร์ตนอย มือกลองจากวง ดรีมเทียร์เตอร์ (Dream Theater) มาทำหน้าที่พร้อมร่วมออกการแสดงสด อัลบั้มนี้ได้รับการรับรองในระดับทองโดย RIAA ประเทศสหรัฐอเมริกา
มุเตะกินะฮาร์ต/สแตนด์บายยู
มุเตะกินะฮาร์ต/สแตนด์บายยู () เป็นซิงเกิลลำดับที่ 40 (ซิงเกิลลำดับที่ 42 จากทั้งหมด) ของ ไม คุรากิ ออกจำหน่ายวันที่ 27 สิงหาคม พ.ศ. 2557
ซิงเกิลนี้เป็นซีดีซิงเกิลครั้งแรกในรอบ 1 ปีครึ่งหลังจาก ทรายอะเกน ในปี 2013 และครึ่งปีหลัง เวคมีอัป เป็นซิงเกิลฉลองครบรอบ 15 ปีในวงการเพลงของเธอ ซิงเกิลนี้มีปกทั้งหมด 4 แบบ คือ Limited A, Limited B, Regular, FC&Musing และเป็นครั้งแรกที่มีปก Limited 2 แบบ
ปก Limited Edition A และ Regular Edition นั้นมีไม คุรากิ ในท่าต่าง ๆ จำนวนทั้งหมด 8 ท่า ซึ่งมีทั้งที่เป็นแฟชั่น ดนตรี และกีฬา ส่วนปก Limited Edition B ถ่ายที่เมืองเสียมราฐ ประเทศกัมพูชา เมื่อตอนไปประเทศกัมพูชาในโครงการ Nanto ka shinakya! project () ช่วงเดือนมีนาคม
เพลง Muteki na Heart เป็น 1 ใน 3 เพลงเดโมที่เปิดโหวตเพื่อที่จะทำเพลงใหม่สำหรับบรรจุลงในอัลบั้ม request album ที่ออกจำหน่ายในพฤษภาคมสำหรับแฟนคลับเท่านั้น และได้รับคัดเลือกให้บรรจุลงในอัลบั้มนี้ ภายหลังยกเลิกการเอาเพลงนี้บรรจุลงในอัลบั้มและตัดเป็นซิงเกิลนี้แทน เพลงนี้ผู้แต่งเพลงเป็นคนเดียวกับ เพลง PUZZLE และ FUTURE KISS เพลงนี้เล่นครั้งแรกในคอนเสิร์ต () และยังเป็นชื่อคอนเสิร์ต () ด้วย
เพลง STAND BY YOU เป็นเพลงที่แต่งขึ้นจากการไปกัมพูชาของเธอในช่วงเดือนมีนาคม เป็นสไตล์ medium ballad เพลงนี้เล่นในรายการ THE MUSIC DAY เมื่อวันที่ 12 กรกฎาคม นอกจากนี้ยังมีเวอร์ชันภาษาจีน โดยร้องคู่กับนักร้องชาวไต้หวัน ชื่อ Afu อีกด้วย
ซิงเกิลนี้มีหลายอย่างที่ปรากฏขึ้นอีกครั้งหนึ่งหลังจากห่างหายไปนาน เช่น การออกรายการวิทยุ ที่เธอออกรายการวิทยุเพื่อโปรโมตซิงเกิล เป็นครั้งแรกในรอบหลายปี การแสดงสดทางโทรทัศน์เป็นครั้งแรกตั้งแต่ปี 2012 รวมทั้ง อีเวนท์เพื่อโปรโมตซิงเกิลก็ปรากฏขึ้นเป็นครั้งแรกในรอบหลายปีด้วย
ซิงเกิลนี้เปิดตัวในอันดับที่ 5 บนโอริคอน ชาร์ต ด้วยยอดขาย 26,000 แผ่น เป็นซิงเกิลแรกที่ติดท็อป 5 ในรอบ 3 ปีหลังจากเซ็นมันไคโนะคิส และทำให้เธอกลายเป็นศิลปินลำดับที่ 4 , ศิลปินหญิงและศิลปินเดี่ยวคนแรก ที่สามารถทำซิงเกิลติดท็อป 10 ได้ 40 ซิงเกิลตั้งแต่เดบิว ด้วย 
เนื้อเพลงทั้งหมดเขียนโดย ไม คุรากิ
มหาวิหารมะนิลา
มหาวิหารมะนิลา (, ) มหาวิหารแห่งเมืองหลวงมะนิลา หรือที่รู้จักอย่างไม่เป็นทางการในชื่อมหาวิหารมะนิลาคือ มหาวิหารโรมันคาทอลิกที่ตั้งอยู่ในกรุงมะนิลา ประเทศฟิลิปปินส์ อุทิศให้กับพระนางมารีย์พรหมจารี ในฐานะแม่พระปฏิสนธินิรมล ซึ่งเป็นนักบุญองค์อุปถัมภ์หลักของฟิลิปปินส์ มหาวิหารใช้งานในฐานะสันตะสำนักของอาร์ชบิชอปแห่งมะนิลา ซึ่งเป็นอาร์ชบิชอปโดยพฤตินัยของประเทศฟิลิปปินส์
มหาวิหารตั้งอยู่ที่ลานโรมในเขตอินตรามูโรส (Intramuros) ของกรุงมะนิลา แต่เดิมมหาวิหารคือโบสถ์ในเขตศาสนาซึ่งถูกบริหารในเขตการปกครองของบิชอปแห่งเม็กซิโกใน ค.ศ. 1571 จนกระทั่งถูกแยกในวันที่ 6 กุมภาพันธ์ ค.ศ. 1579 โดยการออกคำสั่งของสารตราพระสันตะปาปา (สมเด็จพระสันตะปาปาเกรโกรีที่ 13)
มหาวิหารได้รับความเสียหายและถูกทำลายหลายครั้งตั้งแต่โครงสร้างดั้งเดิมถูกสร้างใน ค.ศ. 1581 ตัวอย่างของมหาวิหารในปัจจุบันคือ อาคารรุ่นที่ 8 ซึ่งสร้างเสร็จสมบูรณ์ใน ค.ศ. 1958 มหาวิหารได้รับการสนับสนุนจากสมเด็จพระสันตะปาปา 3 องค์ และเอกอัครสมณทูต 2 องค์ จากสมเด็จพระสันตะปาปาเกรโกรีที่ 13 สมเด็จพระสันตะปาปาปอลที่ 6 และสมเด็จพระสันตะปาปาจอห์น ปอลที่ 2 ผู้ซึ่งมีสารตราพระสันตะปาปาประกาศให้มหาวิหารมีฐานะเป็นมหาวิหารรอง เมื่อวันที่ 27 เมษายน ค.ศ. 1981
นกอินทรีฟิลิปปิน
นกอินทรีฟิลิปปิน (; ) หรือเป็นที่รู้จักในชื่อนกอินทรีกินลิง คือนกอินทรีชนิดหนึ่งในตระกูลสิ่งมีชีวิตเฉพาะถิ่น วงศ์เหยี่ยวและอินทรีในเขตป่าของฟิลิปปินส์ นกชนิดนี้มีสีน้ำตาลและขนนกสีขาว และมีหงอนที่ดกหนา โดยสัดส่วนทั่วไปวัดความยาวได้ 86-102 เซนติเมตร (2.82 ถึง 3.35 ฟุต) และมีน้ำหนัก 4.7-8.0 กิโลกรัม (10.4-17.6 ปอนด์) นกชนิดนี้ได้รับการพิจารณาว่ามีขนาดใหญ่ที่สุดในบรรดานกอินทรีที่ยังมีอยู่ในโลกในด้านความยาว แต่นกอินทรีทะเลชเตลเลอร์ (Steller's sea eagle) และนกอินทรีฮาร์ปี (harpy eagle) มีขนาดใหญ่กว่าในด้านน้ำหนักและความใหญ่โต
ท่ามกลางนกที่มีพลังและความหายากที่สุดในโลก นกอินทรีฟิลิปปินได้รับการประกาศเป็นนกประจำชาติของฟิลิปปินส์ ซึ่งเป็นนกที่อยู่ในอันตรายเข้าขั้นวิกฤต เนื่องจากการสูญเสียแหล่งที่อยู่อาศัยหลักจากการตัดไม้ทำลายไม้ในขอบเขตของมัน การล่านกอินทรีฟิลิปปินมีโทษภายในกฎหมายฟิลิปปินส์ โดยมีโทษจำคุก 12 ปี และค่าปรับสูง
สกอตติชพรีเมียร์ชิป
สกอตติช พรีเมียร์ชิพ () เป็นลีกสูงสุดของ สกอตแลนด์ ที่ก่อตั้งขึ้นเมื่อเดือน กรกฎาคม ค.ศ. 2013 แทน สกอตติชพรีเมียร์ลีก ที่ยุติไป
บิ๊กไฟว์ หมายถึง ทีมขนาดใหญ่ทั้งหมด 5 ทีมที่ถูกมองว่ามีศักยภาพเพียงพอที่จะคว้าแชมป์รายการนี้ ประกอบไปด้วยเซลติก, เรนเจอส์, ฮาร์ตออฟมิดโลเธียน, อเบอร์ดีน และฮิเบอร์เนี่ยน
นันทวัฒน์ แทนโสภา
นันทวัฒน์ แทนโสภา เดิมชื่อ ยิ่งยง แทนโสภา เกิดวันที่ 22 กุมภาพันธ์ พ.ศ. 2527 เป็นนักฟุตบอลชาวไทย ในตำแหน่งกองหน้า เคยค้าแข้งในหลายสโมสร อาทิเช่น 
เพื่อนตำรวจ บางกอกกล๊าส
และ เชียงราย ยูไนเต็ด
ปัจจุบันเป็นหัวหน้าผู้ฝึกสอนของเชียงราย ซิตี้
นันทวัฒน์ แทนโสภา เคยทำหน้าที่ในตำแหน่งกองหน้าให้แก่สโมสรฟุตบอลบางกอกกล๊าส และสโมสรฟุตบอลเพื่อนตำรวจ ในการแข่งขันไทยพรีเมียร์ลีก เดือนเมษายน พ.ศ. 2554 เขาเป็นผู้ทำประตูชัยให้แก่ทีมสโมสรฟุตบอลเพื่อนตำรวจ เมื่อครั้งที่พบกับทีมสโมสรฟุตบอลศรีราชา ซูซูกิ เอฟซี และตั้งแต่ต้นปี พ.ศ. 2555 นันทวัฒน์ได้ย้ายไปอยู่ร่วมกับทีมสโมสรฟุตบอลเชียงราย ยูไนเต็ด และสามารถทำประตูให้แก่ทีมดังกล่าวในรายการต่างรวม 16 ประตู ก่อนที่จะได้รับบาดเจ็บเอ็นไขว้หัวเข่าฉีกในช่วงท้ายฤดูกาล ถึงกระนั้น เขาก็ฝืนใจทำหน้าที่จนสิ้นสุดฤดูกาล และเข้ารับการผ่าตัดในเวลาต่อมา
ครั้งหนึ่ง ได้มีกรณีที่นันทวัฒน์แสดงท่ายั่วยุต่อกองเชียร์ทีมสโมสรฟุตบอลโอสถสภา เอ็ม–150 สระบุรี จนเป็นเหตุให้กองเชียร์ทำการประท้วง โดยทางนันทวัฒน์ได้กล่าวขอโทษต่อกองเชียร์ทีมดังกล่าว และรู้สึกเสียใจต่อเหตุการณ์ที่เกิดขึ้น
ไรชส์ทาค (จักรวรรดิเยอรมัน)
ไรชส์ทาค () ของจักรวรรดิเยอรมันดำรงอยู่ระหว่างค.ศ. 1871 ถึง 1918 ประกอบด้วยสองสภาคือ "ไรชส์ทาค" เป็นสภาผู้แทนราษฎรจากการเลือกตั้งทั่วไป และ "บุนเดสรัท" เป็นสภาสหพันธ์ที่มีสมาชิกเป็นราชวงศ์ผู้ปกครองรัฐนั้นๆ
ไรชส์ทาคของจักรวรรดิเยอรมันไม่มีอำนาจที่จะแต่งตั้งหรือถอดถอนรัฐบาล อำนาจในการแต่งตั้งหรือถอดถอนรัฐบาลเป็นของจักรพรรดิเยอรมัน สมาชิกไรชส์ทาคมาจากการเลือกตั้งทั่วไปโดยที่ผู้มีสิทธิออกเสียงเลือกตั้งคือชายชาวเยอรมันที่มีอายุ 25 ปีบริบูรณ์ ส่วนสตรีไม่มีสิทธิออกเสียง การเลือกตั้งเป็นการลงคะแนนแบบลับในคูหา ผู้สมัครที่ได้คะแนนเสียงข้างมากจากผู้มาใช้สิทธิคือผู้ชนะ ถ้าไม่มีผู้สมัครคนใดได้คะแนนเสียงข้างมากจะจัดให้มีการลงคะแนนในเขตนั้นขึ้นใหม่
เมื่อแรกสถาปนาจักรวรรดิเยอรมันในค.ศ. 1871 ไรชส์ทาคประกอบด้วยสมาชิก 382 ที่นั่ง แต่ในปีค.ศ. 1874 ได้เพิ่มจำนวนขึ้นเป็น 397 ที่นั่ง สมาชิกไรชส์ทาคมีวาระการดำรงตำแหน่งคราวละ 3 ปี แต่หลังปี 1888 ได้ขยายเป็นคราวละ 5 ปี องค์จักรพรรดิทรงเป็นผู้เปิดสมัยการประชุมซึ่งจะจัดให้มีพิธีเปิดสมัยการประชุมขึ้นปีละหนึ่งครั้ง จักรพรรดิมีอำนาจในการยุบสภาได้โดยการยินยอมของสภาสหพันธ์
ร่ม (เงา)
ร่ม () หมายถึง บริเวณที่แสงแดดส่องไม่ถึงเพราะมีวัตถุกั้นขวาง รวมถึงเงาที่เกิดจากวัตถุนั้น ร่มยังประกอบด้วยสีเทา ดำ ขาว ฯลฯ ร่มนี้อาจหมายถึง การบังแสงอาทิตย์ด้วยหลังคา ไม้ต้น ร่ม ม่านหรือวัตถุอื่น
กาวชันผึ้ง
กาวชันผึ้ง ( เป็นผลิตภัณฑ์ชนิดหนึ่งที่ได้จากผึ้ง เกิดจากชันหรือยางของพืชชนิดต่างๆที่ผึ้งนำใช้ในการสร้างรังผึ้ง องค์ประกอบของกาวชันผึ้งมีหลายอย่าง เช่น กาลาจิน ฟลาโวนอยด์ ไอโซฟลาโวนอยด์ และเอสโตรเจนจากพืช ใช้ทำยาได้
นมผึ้ง
นมผึ้ง () เป็นของเหลวข้นสีขาว สร้างจากต่อมน้ำลายของผึ้งงาน ใช้เป็นอาหารของนางพญาผึ้ง มีการผลิตเป็นการค้า ใช้เป็นอาหารเสริมและเป็นยา นมผึ้งเปลี่ยนสภาพง่าย ต้องเก็บในที่เย็นและไม่ถูกแสง นิยมใช้บำรุงร่างกายผู้สูงอายุ ผู้ป่วยโรคเรื้อรัง หรือเพิ่งฟื้นไข้
มะม่วงขี้ยา
มะม่วงขี้ยา var. "siamensis "อยู่ในวงศ์ Anacardiaceae เป็นไม้ยืนต้น ผลสดมีเนื้อเมล็ดเดียวแข็ง เปลือกหนาและเหนียว ผลกินได้ มีรสเปรี้ยวฝาด
คมสรร รัตนากรบดี
คมสรร รัตนากรบดี (ชื่อเล่น: คม) เป็นนักพากย์ชายชาวไทย ปัจจุบันได้มาพากย์เสียงให้กับทาง โรส มีเดีย แอนด์ เอ็นเตอร์เทนเมนท์
เป็นเจ้าของเสียงพากย์ เจเรมี เรนเนอร์ จากเรื่อง The Avengers,
จิระพันธิ์ พุฒซ้อน
จิระพันธิ์ พุฒซ้อน นักกีฬาเรือพายทีมชาติไทย เกิดที่จังหวัดปทุมธานี
จิระพันธิ์ พุฒซ้อน ชื่อเล่น บอม เกิดวันที่ 8 ธันวาคม พ.ศ. 2536อำเภอหนองเสือ จังหวัดปทุมธานี เป็นนักกีฬาวอลเลย์บอลของโรงเรียนหนองเสือวิทยาคม หันมามีใจรักกีฬาเรือพาย ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน
การศึกษาตอนประถมศึกษาที่โรงเรียนวัดปทุมนายก มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ คณะวิทย์การกีฬา วิทย์การกิฬา สถาบันการพลศึกษา วิทยาเขตลำปาง ลำปาง
บอม ยังเป็นญาติของ เพชรราช พุฒซ้อน (อดีตนักตบอินดอร์ ทีมชาติไทย ปัจจุบันโค้ชฝึกซ้อมวอลเลย์บอลชายหาด สโมสรทหารอากาศ) และ พัทรวาทย์ พุฒซ้อน (นักตบทีมชาติ และโค้ชวอลเลย์บอลชายหาด น้องชายเพชรราช พุฒซ้อน)
โจราธิปไตย
โจราธิปไตย () หมายถึง รูปแบบการฉ้อราษฎร์บังหลวงที่การปกครองเป็นไปเพื่อทวีทรัพย์สินส่วนตัวและอำนาจทางการเมืองของพนักงานในรัฐบาลและของชนชั้นปกครอง โดยแสร้งว่า ปฏิบัติหน้าที่อย่างสุจริต และมักกระทำโดยยักยอกเงินหลวง
โจราธิปไตยปรากฏมากในประเทศกำลังพัฒนา และมักสัมพันธ์กับการปกครองแบบนิยมอำนาจ โดยเฉพาะอย่างยิ่ง การปกครองของคณะทหารผู้ยึดอำนาจ เผด็จการ คนกลุ่มน้อยในสังคม คนคนเดียวมีอำนาจเบ็ดเสร็จ และผู้เล่นพรรคเล่นพวก การปกครองเหล่านี้มีลักษณะเหมือนกัน คือ บุคคลภายนอกไม่อาจตรวจสอบได้ เพราะผู้ปกครองควบคุมทั้งการใช้จ่ายและวิธีกำหนดการใช้จ่ายเงินหลวง ผู้ปกครองแบบโจราธิปไตยมักปฏิบัติต่อคลังหลวงเสมือนเป็นบัญชีธนาคารของตนเอง หลายคนยังลักโอนเงินหลวงเข้าบัญชีตนเองในต่างแดน เผื่อว่าเมื่อตนพ้นจากอำนาจหรือจำเป็นต้องออกจากประเทศไปแล้ว จะได้มีเงินทองใช้สอยต่อไป
นกอินทรีทะเลชเตลเลอร์
นกอินทรีทะเลชเตลเลอร์ (; ) คือนกล่าเหยื่อขนาดใหญ่ในตระกูลวงศ์เหยี่ยวและอินทรี และเป็นนกอินทรีชนิดหนึ่งที่มีขอบเขตอาศัยอยู่บริเวณชายฝั่งเอเชียตะวันออกเฉียงเหนือ เหยื่อหลัก ๆ ของมันคือปลาและนกน้ำ โดยเฉลี่ยนกอินทรีชนิดนี้มีน้ำหนักมากที่สุดในโลก ที่ประมาณ 5-9 กิโลกรัม (11-20 ปอนด์) แต่อาจจะเชื่องช้ากว่านกอินทรีฮาร์ปีและนกอินทรีฟิลิปปินในการวัดโดยมาตรฐาน นกชนิดนี้ได้รับการตั้งชื่อตามนักธรรมชาติวิทยาชาวเยอรมันนามว่า "เกออร์ก วิลเฮล์ม ชเตลเลอร์" (Georg Wilhelm Steller)
ฟงดูว์
ฟงดูว์ () หรือ ฟอนดูตา () เป็นอาหารสวิส อาหารอิตาลี และอาหารฝรั่งเศสชนิดหนึ่ง ประกอบด้วยเนยแข็งละลายกับไวน์ขาวและเครื่องปรุงรส เสิร์ฟในหม้อเคลือบกาเกอลง () ซึ่งตั้งไว้บนเตาแบบพกพา แล้วใช้ส้อมด้ามยาวจุ่มขนมปังลงไปในเนยที่ละลายอยู่นั้นเพื่อรับประทาน ฟงดูว์ได้รับการส่งเสริมให้เป็นอาหารประจำชาติของสวิตเซอร์แลนด์ในคริสต์ทศวรรษ 1930 โดยสหภาพเนยแข็งสวิส () และได้รับการเผยแพร่จนเป็นที่นิยมในอเมริกาเหนือในคริสต์ทศวรรษ 1960
ตั้งแต่คริสต์ทศวรรษ 1950 เป็นต้นมา ได้มีการนำชื่อ "ฟงดูว์" ไปใช้เป็นคำทั่วไปเพื่อเรียกอาหารชนิดอื่นที่มีการจุ่มอาหารลงในของเหลวร้อน ๆ ในหม้อไฟที่ใช้ร่วมกัน ได้แก่ ฟงดูว์ช็อกโกแลต ซึ่งใช้ผลไม้ที่หั่นเป็นชิ้น ๆ จุ่มลงไปในส่วนผสมช็อกโกแลตเหลว และ "ฟงดูว์บูร์กีญอน" หรือฟงดูว์แบบอย่างบูร์กอญ () ซึ่งใช้เนื้อสัตว์ (โดยเฉพาะเนื้อวัว) หั่นเป็นชิ้นพอคำ จุ่มลงในน้ำมันร้อน
คำว่า เป็นรูปกริยาขยายในอดีตกาล กรรมวาจก เพศหญิง (feminine passive past participle) ของคำกริยาฝรั่งเศส (แปลว่า "ทำให้ละลาย") ซึ่งในที่นี้ทำหน้าที่เป็นคำนาม ปรากฏหลักฐานการใช้คำนี้เป็นชื่ออาหารเป็นครั้งแรกในภาษาฝรั่งเศสเมื่อปี ค.ศ. 1735 ในตำรา ของแว็งซ็อง ลา ชาแปล พ่อครัวชาวฝรั่งเศส และปรากฏครั้งแรกในภาษาอังกฤษเมื่อปี ค.ศ. 1878
สนั่น สุธากุล
นายสนั่น สุธากุล (1 กุมภาพันธ์ พ.ศ. 2500 - 16 พฤษภาคม พ.ศ. 2548) อดีตสมาชิกสภาผู้แทนราษฎรจังหวัดสตูล 3 สมัย
สนั่น สุธากุล เกิดเมื่อวันที่ 1 กุมภาพันธ์ พ.ศ. 2500 เป็นบุตรของนายมนัส กับนางหลำหล๊ะ สุธากุล มีพี่น้อง 8 คน สำเร็จการศึกษาปริญญาตรี การศึกษาบัณฑิต และ ปริญญาโท การศึกษามหาบัณฑิต จาก มหาวิทยาลัยศรีนครินทรวิโรฒ สงขลา (มหาวิทยาลัยทักษิณ ในปัจจุบัน)
สนั่น สุธากุล เสียชีวิตด้วยโรคมะเร็งตับอ่อน เมื่อวันที่ 16 พฤษภาคม พ.ศ. 2548 สิริอายุรวม 48 ปี
สนั่น ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกติดต่อกันรวม 3 ครั้ง
สนั่น สุธากุล ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
เรือเล็กควรออกจากฝั่ง
"เรือเล็กควรออกจากฝั่ง" เป็นซิงเกิลเปิดตัวอัลบั้มของวงดนตรีบอดี้สแลม จากอัลบั้มชุดที่ 6 "dharmajāti (ดัม-มะ-ชา-ติ)"
เพลง "เรือเล็กควรออกจากฝั่ง" ประพันธ์เนื้อร้องโดย แมงโก้ ทีม แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) โดยที่มาของชื่อเพลงนี้ได้มาจาก พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 11 พฤศจิกายน พ.ศ. 2556มิวสิกวิดีโอเพลงนี้เผยแพร่เมื่อวันที่ 11 พฤศจิกายน พ.ศ. 2556 กำกับโดย สาลินี เขมจรัส แมงโก้ ทีม กล่าวถึงเนื้อหาในเพลงว่า "เราต้องออกไปทดสอบตัวเองบ้าง ออกไปแพ้บ้างก็ได้ ไม่ใช่แค่มีคนเตือนว่ามันยาก มันอันตรายแล้วก็ไม่ออกไปเลย แบบนั้นมันง่ายเกินไปสำหรับชีวิต มันน่าจะสนุกกว่าถ้าเราได้ท้าทายตัวเองบ้างในบางครั้ง" มิวสิกวิดีโอเป็นเรื่องราวของพี่น้อง 2 คนที่เป็นนักมวยจากค่ายมวยดาบกานต์ ซึ่งเป็นค่ายมวยที่ฝึกเด็ก ๆ ให้พวกเขามีรายได้ และเด็กพวกนี้ไม่ใช่นักแสดง แต่เป็นเด็กที่ชกมวยหาเลี้ยงครอบครัวจริง ๆ ส่วนคนน้องเป็นลูซเซอร์ (loser) คือทำอะไรก็แพ้แข่งอะไรก็แพ้คนพี่ตลอด โดนเพื่อนล้อต่าง ๆ นานา พอไปขึ้นเวทีชกจริงก็แพ้ เปรียบเหมือนน้องเป็นเรือลำเล็กที่ได้ออกไปเผชิญกับคลื่นลม ได้รู้ว่าเมื่อลมแรงต้องรับมือกับมันยังไง ซึ่งพี่ก็ได้คอยให้กำลังใจและน้องก็กลับมาลุกขึ้นอีกครั้งเพราะชีวิตยังต้องสู้ต่อไป
เพลง "เรือเล็กควรออกจากฝั่ง" สร้างสถิติมียอดวิวในยูทูบเกิน 1 ล้านวิว หลังได้เผยแพร่ออกไปได้แค่ 15 ชั่วโมง และได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 2 ชั่วโมงในไอทูนส์
สายไฟฟ้า
สายไฟฟ้า เป็นอุปกรณ์ที่ใช้ส่งพลังงานไฟฟ้าจากที่หนึ่งไปยังอีกที่หนึ่งโดยกระแสไฟฟ้าจะ เป็นตัวนำพลังงานไฟฟ้าผ่านไปตามสายไฟจนถึงเครื่องใช้ไฟฟ้า สายไฟทำด้วยสารที่ยอมให้กระแสไฟฟ้าผ่านได้ เรียกว่าตัวนำไฟฟ้า และตัวนำไฟฟ้าที่ใช้ทำสายไฟเป็นโลหะที่ยอมให้กระแสไฟฟ้าผ่านได้ดี ลวดตัวนำแต่ละชนิดยอมให้กระแสไฟฟ้าผ่านได้ต่างกัน ตัวนำไฟฟ้าที่ยอมให้กระแสไฟฟ้าผ่านได้มากเรียกว่ามีความนำไฟฟ้ามากหรือมีความต้านทานไฟฟ้าน้อย ลวดตัวนำจะมีความต้านทานไฟฟ้าอยู่ด้วย โดยลวดตัวนำที่มีความต้านทานไฟฟ้ามากจะยอม ให้กระแสไฟฟ้าผ่านได้น้อย
=ประเภทของสายไฟฟ้า=
สายไฟฟ้าแบ่งออกเป็น 2 จำพวกคือสายไฟแรงดันต่ำ และ สายไฟแรงดันสูง
เป็นสายไฟที่ใช้กับแรงดันไม่เกิน 750 V. เป็นสายหุ้มฉนวน ทำด้วยทองแดงหรืออะลูมิเนียม โดยทั่วไปเป็นสายทองแดงสายขนาดเล็กจะเป็นตัวนำเดี่ยว แต่สายขนาดใหญ่เป็นตัวนำตีเกลียว วัสดุฉนวนที่ใช้กับสายแรงดันต่ำคือ Polyvinyl Chloride (PVC) และ Cross-Linked Polyethylene (XLPE)
สายไฟฟ้าตาม มอก.11-2531 ที่ในท้องตลาดนิยมเรียกว่า ทีเอชดับเบิลยู (THW) เป็นสาย ไฟฟ้าชนิดทนแรงดัน 750 V เป็นสายเดี่ยว นิยมใช้กันอย่างกว้างขวาง โดยเฉพาะใน โรงงานอุตสาหกรรม เนื่องจากใช้ในวงจรไฟฟ้า 3 phase ได้ ปกติจะเดินร้อยในท่อร้อยสาย ชื่อ THW เป็นชื่อตามมาตรฐานอเมริกัน ซึ่งเป็นสายชนิดทนแรงดัน 600 V อุณหภูมิใช้งานที่ 75 องศาเซลเซียส แต่ในประเทศไทยนิยม เรียกสายที่ผลิตตาม มอก. 11 -2531 ว่า สาย THW เนื่องจากมีโครงสร้างคล้ายกันและรู้กันทั่วไปในท้องตลาด
สายไฟตาม มอก.11-2531 ที่ตามท้องตลาดเรียกว่า สายชนิด วีเอเอฟ (VAF) เป็นสายที่นิยมใช้กันมากตามบ้านในประเทศไทย เป็นสายชนิด ทนแรงดัน 300 V มีทั้งชนิดที่เป็นสายเดี่ยว สายคู่ และที่มีสายดินอยู่ด้วย มีชนิด 2 แกน หรือ 3 แกน เป็นสายแบน ตัวนำนอกจากจะมีฉนวนหุ้ม แล้วยังมีเปลือกหุ้มอีกชั้นหนึ่ง สายคู่จะนิยมรัดด้วยเข็มขัดรัดสาย(Clip) ใช้ในบ้านอยู่อาศัยทั่วไป สายชนิดนี้ห้ามใช้ในวงจร 3 phase ที่มีแรงดัน 380 V (ในระบบ 3 phase แต่แยกไปใช้งานเป็นแบบ 1 phase แรงดัน 220 V. จะใช้ได้)
เป็น สายชนิดทนแรงดัน 300 โวลต์มีทั้งชนิดเป็นสายเดี่ยวสายคู่และที่มีสายดินอยู่ด้วย ถ้าเป็นสายเดี่ยวจะเป็นสายกลมและถ้าเป็นชนิด 2 แกนหรือ 3 แกนจะเป็นสายแบน ตัวนำนอกจากจะมีฉนวนหุ้มแล้วยังมีเปลือกหุ้มอีกชั้นหนึ่งสายคู่จะนิยมเดิน ตามฝาผนังด้วยเข็มขัดรัดสาย (Clip) หรือเดินในช่องเดินสาย แต่ห้ามเดินฝังดินโดยตรง การจะเดินสายประเภทนี้ใต้ดินจะต้องเดินในท่อฝังดินที่มีการป้องกันน้ำซึม เข้าท่อ ใช้ในบ้านอยู่อาศัยทั่วไปสายชนิดนี้ห้ามใช้ในวงจร 3 เฟสที่มีแรงดัน 380 โวลต์เช่นกัน (ในระบบ3เฟสแต่แยกไปใช้งานเป็นแบบ1 เฟสแรงดัน 220 โวลต์จะใช้ได้)สายไฟฟ้าตาม มอก.11-2531 ตามท้องตลาดนิยมเรียกว่าสายชนิด เอ็นวายวาย (NYY) มีทั้งชนิดแกนเดียว และหลายแกนสายหลายแกน ก็จะเป็นสายชนิดกลมเช่นกัน สายชนิดนี้ทนแรงดันที่ 750 V. นิยมใช้อย่างกว้างขวางเช่นกัน เนื่องจากว่ามี ความทนต่อสภาพแวดล้อม เพราะมีเปลือกหุ้มอีกชั้นหนึ่ง บางทีเรียกว่าเป็นสายฉนวน 3 ชั้น ความจริงแล้วสายชนิดนี้มีฉนวนชั้นเดียว อีกสองชั้นที่เหลือเป็นเปลือกเปลือกชั้นในทำหน้าที่เป็นแบบ (Form) ให้สายแต่ละแกนที่ตีเกลียวเข้าด้วยกันมีลักษณะกลม แล้วจึงมีเปลือกนอกหุ้ม อีกชั้นหนึ่งทำหน้าที่ป้องกันความเสียหายทางกายภาพ
เป็นสายตีเกลียวมีขนาดใหญ่ แบ่งออกเป็น 2 ประเภทคือ สายเปลือย และสายหุ้มฉนวน
หมายถึง สายไฟฟ้าที่ไม่ได้ผลิตตามมาตรฐาน มอก 11-2531 จึงเป็นสายไฟฟ้าทองแดง ที่หุ้มฉนวนชนิดอื่น ที่นอกเหนือไปจากฉนวนชนิด PVC เช่น
เอวันส์วิลล์
เอวันส์วิลล์ () เป็นเมืองทางตะวันตกเฉียงใต้ของรัฐอินดีแอนา สหรัฐอเมริกา เป็นเมืองใหญ่เป็นอันดับ 3 ของรัฐ ในปี ค.ศ. 2010 เมืองมีประชากร 117,429 คน และเขตมหานครมีประชากร 358,676
คน เป็นเคาน์ตีซีตของแวนเดอร์เบิร์กเคาน์ตี เมืองตั้งบนฝั่งแม่น้ำโอไฮโอ เมืองก่อตั้งในปี ค.ศ. 1812
เจ้าฟ้าลิมบิน
เจ้าฟ้าลิมบิน () หรือ เจ้าฟ้าลีนปีน () ทรงเป็นโอรสของเจ้าฟ้ากะหน่อง (Kanaung) แต่ถูกทอดทิ้ง จึงต้องดำรงชีวิตเป็นพ่อค้าขายตุ๊กตาอยู่กับยาย ต่อมา ใน พ.ศ. 2422 ทรงออกจากมัณฑะเลย์ไปอยู่ที่ย่างกุ้ง และได้เป็นตุลาการศาลใน พ.ศ. 2424 ที่ทวาย อีกปีถัดมาได้เป็นมโยโอะ (หัวหน้าเมือง) ที่เฮนซาดา แต่ถูกอังกฤษปลดใน พ.ศ. 2426 เนื่องจากเดินทางเข้าไปในรัฐกะเหรี่ยงโดยไม่ขออนุญาตก่อน หลังจากนั้น จึงไปหางานทำในมะละแหม่ง ขณะที่อยู่ที่มะละแหม่งนี้เอง มีผู้แทนของเจ้าฟ้าไทใหญ่มาทูลเชิญให้ไปเป็นผู้นำในการต่อต้านพระเจ้าสีป่อ พระองค์จึงลอบหนีจากมะละแหม่งไปถึงเชียงตุงในเดือนธันวาคม พ.ศ. 2428
อย่างไรก็ตาม สถานการณ์ได้เปลี่ยนแปลงไปเมื่ออังกฤษยึดมัณฑะเลย์ได้ กลุ่มต่อต้านพระเจ้าสีป่อจึงกลายเป็นกลุ่มต่อต้านอังกฤษ มีศูนย์กลางที่เมืองเชียงตุง ประกอบด้วยเจ้าฟ้าไทใหญ่หลายเมือง ในเดือนมกราคม พ.ศ. 2430 อังกฤษได้ส่งทหารไปปราบปราม เกิดการสู้รบอย่างดุเดือด แม้อังกฤษจะรุกไปจนถึงภูกุโจ (Kugyo) แต่ฝ่ายไทใหญ่ก็ยังไม่ยอมแพ้ อังกฤษจึงใช้วิธีเกลี้ยกล่อมเจ้าฟ้าไทใหญ่ว่าถ้ายอมอยู่ภายใต้การปกครองของอังกฤษจะได้คงสถานะเดิม และจะนิรโทษกรรมให้เจ้าฟ้าลิมบิน หลังจากนั้นได้รุกเข้าโจมตีฝ่ายไทใหญ่ทีละกลุ่ม ในที่สุด ฝ่ายต่อต้านที่อ่อนกำลังลงก็ยอมรับข้อเสนอของอังกฤษ เจ้าฟ้าลิมบินเสด็จออกจากไทใหญ่ไปยังย่างกุ้งเมื่อ 13 มกราคม พ.ศ. 2430 แต่เนื่องจากความวุ่นวายของสถานการณ์ พระองค์จึงถูกส่งไปประทับที่อินเดียที่กัลกัตตา ได้กลับมาอยู่ย่างกุ้งอีกครั้งใน พ.ศ. 2464 จนสิ้นพระชนม์ใน พ.ศ. 2476
นินิเมียนต์. "พม่ากับการต่อต้านจักรวรรดินิยมอังกฤษ ค.ศ. 1885-1893." แปลโดย ฉลอง สุนทราวาณิชย์. กรุงเทพฯ : มูลนิธิโครงการตำราสังคมศาสตร์และมนุษยศาสตร์. 2543. หน้า 245-247.
เจ้าซอยานไปง์
เจ้าซอยานไปง์ () เป็นเชื้อพระวงศ์ของพม่าในราชวงศ์คองบอง เป็นโอรสของเจ้าฟ้าเมกกะยากับตะโยะตานคีนเล (Tayoktan Khin Lay) พระองค์ถูกกักบริเวณในพระราชวังในรัชกาลพระเจ้าสีป่อ ก่อนจะเป็นอิสระเมื่ออังกฤษเข้ายึดมัณฑะเลย์ได้
หลังจากนั้นพระองค์ได้ไปรวบรวมกำลังเพื่อต่อต้านอังกฤษ โดยตั้งมั่นที่ตำบลชอง-กวะ (Chaunggwa) ในเขตอังวะร่วมกับเจ้าซอยานไนง์ (Saw Yan Naing) ทำให้พระองค์และเจ้าซอยานไนง์ถูกเรียกรวมกันว่า เจ้าฟ้าชอง-กวะ และได้มารวมกับกลุ่มของเจ้าฟ้ามยีนไซง์เมื่อ 23 พฤษภาคม พ.ศ. 2429 ที่ช่องเขานะเตะ (Natteik) จากนั้นได้โจมตีมัณฑะเลย์ อังวะ อมรปุระ และสะกายในที่สุด ใน พ.ศ. 2430 เจ้าซอยานไนง์ถูกจับตัว ส่วนเจ้าซอยานไปง์หนีไปรัฐฉาน ซ่องสุมกำลังขึ้นใหม่โดยได้รับการสนับสนุนจากนอพะ (Naw Hpa) และนอมอง (Naw Mong) แต่ก็ถูกอังกฤษปราบปรามจนนอพะและนอมองยอมจำนนในเดือนสิงหาคม พ.ศ. 2430
เจ้าซอยานไปง์ได้หนีขึ้นเหนือไปยังดินแดนกะฉิ่น และร่วมมือกับสามะและปอนกัน (Ponkan) ทำให้กำลังของเจ้าซอยานไปง์เข้มแข็งขึ้นใน พ.ศ. 2432 จนอังกฤษต้องส่งกำลังทหารไปปราบอย่างจริงจัง ในที่สุดพระองค์เป็นฝ่ายแพ้ หนีไปแสนหวี ก่อนจะไปตั้งมั่นที่เชอฟาง (Chefang) ในจีน และดำเนินการก่อกวนทหารอังกฤษจนถึง พ.ศ. 2436 ในที่สุดอังกฤษได้ขอร้องให้จีนให้จำกัดการเคลื่อนไหวของพระองค์ พระองค์สิ้นพระชนม์ด้วยโรคชราในจีน
พะโล้
พะโล้ เป็นการปรุงอาหารแบบจีนที่แพร่หลายไปทั่วประเทศจีน และได้แพร่หลายเข้ามาในประเทศไทยด้วย พะโล้ในภาษาไทยเป็นคำยืมจากภาษาจีนฮกเกี้ยน "ผะโล่ว/ผะโล้ว" (拍滷) คือขั้นตอนหนึ่งในการทำเนื้อพะโล้ ซึ่งเป็นการเคี่ยวน้ำตาลทรายแดงให้ละลายในกระทะ ใส่เกลือ ซีอิ๊ว เนื้อสัตว์หรือเครื่องปรุงอื่นๆลงไป เคล้าให้ทั่ว พอสีสวยใส่เครื่องเทศ ใส่น้ำ แล้วเคี่ยวจนสุก ถ้าเป็นเป็ดหรือห่านจะเพิ่มตะไคร้และข่าด้วยเพื่อดับกลิ่นสาบ ลวกด้วยน้ำพะโล้ให้สีสวยแล้วจึงนำลงต้มในน้ำพะโล้ต่อ คำว่าโล่วในภาษาจีนแต้จิ๋วตรงกับหลู่ในภาษาจีนกลางซึ่งหมายถึงน้ำแกงสีเข้ม ใส่เครื่องเทศ เกลือ ซีอิ๊ว ใช้ปรุงเนื้อสัตว์ให้มีสีออกน้ำตาลอมแดง
พะโล้ในจีนแต่เดิมแบ่งเป็นพะโล้ภาคเหนือและพะโล้ภาคใต้ ส่วนของพะโล้ภาคใต้แบ่งเป็นพะโล้เสฉวน พะโล้กวางตุ้ง พะโล้แต้จิ๋ว พะโล้แคะ ซึ่งในกลุ่มนี้ พะโล้เสฉวนมีชื่อเสียงที่สุดโดยเฉพาะพะโล้ซี่โครงหมู พะโล้ในแต่ละเมืองมีเอกลักษณ์ต่างกันไป เช่น พะโล้ที่เมืองซูโจวรสหวานนำ ของมณฑลซานตงสีออกแดงและเค็มนำ ของเสฉวนหอมและเผ็ด และพะโล้แบบแต้จิ๋วที่เป็นพะโล้แดงและมีกลิ่นหอม
สูตรเครื่องเทศหรือเครื่องพะโล้มีได้หลายแบบ เครื่องพะโล้ที่นิยมใช้ได้แก่ อบเชย กานพลู โป๊ยกั้ก เปลือกส้มแมนดารินตากแห้ง เม็ดผักชี ยี่หร่า ใบเฉาก๊วย หล่อฮังก๊วย พริกไทย พริกเสฉวน ชะเอมเทศ ซังยิ้ง ใบเฮียวเฮียะ นอกจากนั้นจะใส่เครื่องปรุงอื่น ได้แก่ หอมแดง กระเทียม รากผักชี ข่า ขิงแห้ง กระวาน เปราะหอม เร่วหอม พะโล้ที่ดีจะปรุงให้ได้ 5 รสโดยใช้เครื่องเทศจีน 5 ชนิด () พะโล้ที่ทำโดยคนไทยจะปรับให้ปรุงง่ายขึ้น ใส่เครื่องเทศจีนเพียงไม่กี่อย่าง และใส่ไม่มากนัก โดยมากนิยมใส่โป๋ยกั๋กและอบเชย ในแต้จิ๋วนิยมทำห่านพะโล้และเป็ดพะโล้ โดยจะกินกับน้ำจิ้มที่ทำจากต้นกระเทียมสับใสน้ำส้มสายชู น้ำพะโล้ที่เหลือจากการต้มห่านและเป็ดจะนำไปต้มขาหมู เครื่องใน เลือด และเต้าหู้เป็นอย่างสุดท้าย
รีชาจด์
รีชาจด์ เป็นรีมิกซ์อัลบั้มชุดที่ 2 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 29 ตุลาคม พ.ศ. 2556 โดยวอร์เนอร์บราเธอร์ส เรคคอร์ดส และ แมชชีนช็อปเรคคอร์ดดิง โปรดิวซ์โดย ไมค์ ชิโนดะ และ ริก รูบิน เพลงในรูปแบบรีมิกซ์ในอัลบั้มนี้เป็นเพลงมาจากสตูดิโออัลบั้มชุดที่ 5 ของวง "ลิฟวิงทิงส์" พร้อมกับซิงเกิลแรกของอัลบั้ม อะไลต์แดตเนเวอร์คัมส์ (A Light That Never Comes) ของลิงคินพาร์กร่วมงานกับ สตีฟ อะโอะกิ (Steve Aoki) ที่ออกจำหน่ายในรูปแบบซีดีในวันที่ 11 ตุลาคม และยังรวมเพลงนี้ในรูปแบบรีมิกซ์ไว้ในอัลบั้มนี้อีกด้วย
"รีชาจด์" ถูกประกาศอย่างเป็นทางการในหน้าเฟซบุ๊กของลิงคินพาร์ก ในวันที่ 12 กันยายน พ.ศ. 2556 เป็นวันเดียวกันกับวันออกเกมใหม่ของวง "LP Recharge" ลิงคินพาร์กเผยว่าอัลบั้มที่ประกาศนั้นเป็นอัลบั้มรีมิกซ์ ซึ่งนำมาจากเพลงต่างๆ ในอัลบั้ม"ลิฟวิงทิงส์" ตลอดจนรวมผลงานเพลงใหม่ของเขาร่วมกับสตีฟ อะโอะกิ ในชื่อ อะไลต์แดตเนเวอร์คัมส์ (A Light That Never Comes) (และฉบับรีมิกซ์) โดยมีเพลงรีมิกซ์อยู่ห้าเพลงในอัลบั้มที่ถูกปล่อยออกมาก่อนหน้านี้แล้ว ซึ่งรวมอยู่ในโบนัสแทร็กพรีออร์เดอร์ ของอัลบั้ม"ลิฟวิงทิงส์"
ในวันที่ 24 ตุลาคม พ.ศ. 2556 5 วันก่อนออกอัลบั้ม เพลงรีมิกซ์ทั้งหมดในอัลบั้มสามารถฟังได้แล้วในเอ็มทีวี ต่อมาในวันที่ 21 มกราคม พ.ศ. 2556 ลิงคินพาร์กได้ออกอีพีใหม่ชื่อว่า "A Light That Never Comes (Remixes)" บนอินเทอร์เน็ต
นกอินทรีฮาร์ปี
นกอินทรีฮาร์ปี (; ) คือสายพันธุ์อินทรีที่อยู่ในเขตร้อนของทวีปอเมริกา นกชนิดนี้เป็นที่รู้จักในฐานะอินทรีฮาร์ปีอเมริกา โดยแตกต่างจากอินทรีปาปัวซึ่งบางครั้งเป็นที่รู้จักในชื่ออินทรีฮาร์ปีนิวกินีหรืออินทรีฮาร์ปีปาปัว นกอินทรีฮาร์ปีเป็นนกล่าเหยื่อ ที่มีขนาดใหญ่และมีพลังมากที่สุดในทวีปอเมริกาและมีขนาดใหญ่ที่สุดท่ามกลางสายพันธุ์อินทรีที่ยังมีอยู่ในโลก โดยปกติแล้วอาศัยอยู่ในป่าฝนเขตร้อนทางตอนใต้ ในระดับที่สูงกว่าชั้นของร่มไม้ (canopy layer) การทำลายที่อยู่อาศัยทางธรรมชาติทำให้เห็นการสูญหายของนกชนิดนี้ในหลายๆ ส่วนของขอบเขตที่อยู่เดิมของมัน และเกือบที่จะถูกทำลายจนหมดสิ้นในทวีปอเมริกากลาง ในประเทศบราซิล นกอินทรีฮาร์ปียังเป็นที่รู้จักในฐานะเหยี่ยวหลวง (Royal-Hawk) และเป็นนกประจำชาติของประเทศปานามาอย่างเป็นทางการ
สะพานมังกร (เมืองดานัง)
สะพานมังกร (, ) คือสะพานข้ามแม่น้ำฮันแห่งหนึ่งที่เมืองดานัง ประเทศเวียดนาม การก่อสร้างสะพานแห่งนี้เริ่มขึ้นเมื่อวันที่ 19 กรกกฎาคม พ.ศ. 2553 เมื่อนายกรัฐมนตรีเวียดนาม เหงียน เติ๋น สุง และเจ้าหน้าที่รัฐบาลระดับสูงหลายคนเข้าร่วมในพิธีวางศิลาฤกษ์
สะพานได้รับการออกแบบโดยที่ปรึกษาวิศวกรรม Ammann & Whitney ที่มีฐานในสหรัฐอเมริกา และกลุ่มหลุยส์ เบอร์เกอร์ (Louis Berger Group) ่ช่วงสะพานหลักเสร็จสมบูรณ์เมื่อวันที่ 26 ตุลาคม พ.ศ. 2555 สะพานมังกรมีความยาว 666 เมตร และความกว้าง 37.5 เมตร มีถนน 6 ช่องจราจร ด้วยราคาเกือบ 1.5 ล้านล้านด่ง (88 ล้านดอลล่าร์สหรัฐ) และเปิดให้บริการสู่ประชาชนเมื่อวันที่ 29 มีนาคม พ.ศ. 2556 ฉลองครบรอบ 38 ปีของอิสรภาพของเมืองดานัง สะพานยังถูกออกแบบและสร้างในรูปร่างของมังกรเพื่อที่จะหายใจเป็นเปลวไฟในทุกๆ คืน ที่เวลา 3 ทุ่มตรง
วอลเลย์บอลหญิงเวิลด์คัพ 2007
วอลเลย์บอลหญิงเวิลด์คัพ 2007 จัดขึ้นระหว่างวันที่ 2 – 16 พฤศจิกายน 2007 ในประเทศญี่ปุ่น
12 ทีมที่ผ่านการคัดเลือกเข้ามาเล่นในรายการนี้ มาจาก:
การแข่งขันครั้งนี้จะแบ่งออกเป็น 2 กลุ่ม กลุ่มละ 6 ทีม
รอบที่ 1 + 2 (30 แมตช์, 5 วัน): แข่งขันกับทีมที่อยู่กลุ่มเดียวกัน
รอบที่ 3 + 4 (36 แมตช์, 6 วัน): แข่งขันกับทีมที่อยู่อีกกลุ่มหนึ่ง
2–4 พฤศจิกายน 2007
6–7 พฤศจิกายน 2007
9–11 พฤศจิกายน 2007
14–16 พฤศจิกายน 2007